Urtsua маршрут - Urcuray, Nouvelle-Aquitaine (France)- GPS track\nпоход (поход маршруты на France → Aquitaine-Limousin-Poitou-Charentes → Urcuray )\n3 195 253 1992\nMacizo de Baigura (Baigura, Laina, Haltzamendi y Erregelu), desde el Col de Blantzarte. (поход)\nUrsuya/Ursuia o Urtsumendi ( Desde Cambo/Kanbo ) (поход)\nmikelarri Все права защищены\nПросмотрено 545 раз(а), скачено 27 раз(а)\nрядом с Urcuray, Nouvelle-Aquitaine (France)\nMakea da mendi honetara igotzeko gehien erabiltzen den abiapountua, baina bada beste bat askoz ezagunagoa eta hau Urkoi herritik ateratzen dena da. ibilbidea erreka zuloaren paraleloan zabaltzen da lehen zatian eta gero, maldan gora jarri eta Iramaldako lepora igo gara. Bertatik erraz ikusten da Urtsuako tontorrera igotzeko jarraitu behar den bidea, hasieran pista zabaletik eta ondoren, belarretan marrazten den xendatik.\nIkusoegiaz gozatu eta gero, Iramalda lepora itzuli gara, baina igotako bidetik jaitsi beharrean gertu ikusi dugun Harrichuriko munikoaren ondotik hedatzen den belazetik aurrera egin dugu. Xendak eta asfaltoa tartekatuz erraz jaitsi gara herrigunera.\nAtzo egin nuen, eguraldi erabat lainotua zegoelarik.\nBerria egunkarian izan nuen ibilbide honen berri. Aspalditik egiteko gogoa nuen baino ez nuen egun egokiena hautatu, ez bainien paisaiaz deus ere gozatu.\nEz dakit noiz egin zenuen zuk baino orain, basogintzako lanak direla eta, Urkoi herritik Iramaldako leporaino iristen den bidexenda, zati handi batean erabat hondatua dago, logitua eta zakarra.\nIramalda lepora iritsi nintzenean ibilbidea aldatzea erabaki nuen eta Mokorro lepotik igo nintzen. Itzulera zuk proposatutako tokitik egin nuen. Erran bezala, goiti iristean ez nuen ja ere ikusten ahal bezain fite itzuli beharko dudanaren seinale...\nItzulerako bidean, Harritxuri munoan, 4-5 balengo pasatu nituen, horietako biek bakarrik pausua zutelarik; bertzeak ireki eta etsi egin behar. Horrek zalantzak sortu zizkidan, eremu pribatutik pasatzen ari ote nintzen baino ezetz pensatzen dut, ez baitzegoen hori adierazten zuen kartelik.\nGustora ibili nintzen naiz eta deus ez ikusi baino ibilbide erosoa eta errexa iruditu zitzaidan. Baita hair koxkorrekin egiteko ere!\nMilaka eskerrak holako ibilbideak partekatzeagatik!!!!\nZoritxarrez gure mendien itxura maiz aldatu egin ohi dute. Basogintzaren ustiaketa edo atzaintzaren lanbidearen aitzakian egiten diren basakeriak izgugarriak dira. Badira 3 bat urte ez naizela bide horretatik pasa eta pena ematen dit esaten duzun bezala egotea, oso xenda garbi eta polita baitzen Iramaldaraino igotzen zena, baina seguru ere hor bestelako interes batzuk daudela eta diozun moduan paiasaia aldatu egin dute.\nEskerrik asko zure oharragatik, kontuan hartuko dut.


Emakumeen eginkizuna eta eguneroko ekarpena aldarrikatu, genero-estereotipoak hautsi eta, besteak beste, sektore zientifikoetan, kulturaletan edo landa-eremuetan duten presentzia ikusarazten du.\n«Emakumea behar zuen izan» da Nafarroako Gobernuak, Nafarroako Berdintasunerako Institutuaren (NABI) bitartez, sustatutako kanpainaren leloa, martxoaren 8a, Emakumeen Nazioarteko Eguna dela eta. Kanpaina honen bitartez emakumezkoen eguneroko eginkizuna eta ekarpena erreibindikatzen ditu, sarritan COVID-19aren ondorioz oinarrizko bezala kontsideratutako lanbideen lehenengo lerroan garatzen direnak, esaterako supermerkatuetako langileak, zeinen lana testuinguru honetan funtsezko euskarria izango den.\nBestalde, emakumezkoen lidergoa onartzen du kanporatutzat ematen zituzten sektoretan edo jardueretan edota historikoki gutxietsiak izateagatik ikusezinak bihurtu zituzten haietan. Aitorpen hau kartelen bitartez egiten da zeinetan emakumezkoak, besteren artean, zientzia, kultura edo landa-eremuko bere lanbideen jardunean irudikatzen diren, esparru eta eremu hauetan duten presentzia bistaratzea errazteko. Hautatutako leloak ere bere eskubideen alde borrokatu diren emakume guztiak eta bakoitza omentzen ditu.\nSozietate publikook lanean jarraituko dugu gure plantilletan emakumezko eta gizonezkoen arteko eskubide, tratu eta aukera berdintasuna sendotzeko.


naiz: agenda - JoxAnton Artzeri omenaldia\nJoxAnton Artzeri omenaldia\nEkainaren 16ean JoxAnton Artze sortzaileari omenaldia egingo zaio Usurbilen. Herritarrak eta Udala eskuz esku aritu dira ekitaldia antolatzen. Artzeren lanean oinarrituta, egun osoko egitaraua prestatu dute.\nArtzeren mundua ezagutu, irudikatu, oroitu, sentitu, partekatu eta bizitzeko jaia izango da. Egitarau oparoa izango da: 10:30ean, ‘Harria hitz’ bisita gidatua egiteko aukera izango da, zeinetan Usurbilek euskal sorkuntzan jokatu duen papera aztertuko den. 17:00etan, Olanoneko anfiteatroan, haurrek marrazkiak egingo dituzte txalaparta entzunez sentitzen dutenarekin. Ondoren, ipuin kontaketa laburra izango da. Berriz, 18:30ean, Dema plazan, Artzeren lanaren aitortza egingo da, poesia eta txalaparta uztartuz. Bertan, sentimenduren bat adierazi nahi duten guztiek parte hartzeko aukera izango dute. Egunari amaiera jartzeko, 22:30ean, frontoian Artzeren lanean oinarritutako ikuskizunaz gozatzeko parada izanen da.


Badator Jostailu Truke Merkatua - Arrasate - Goiena.eus\nBadator Jostailu Truke Merkatua\nUbane Madera 2010-11-08 13:07\nBi aste barru, azaroaren 24an hasiko dira Txatxilipurdi elkartekoak Jostailu Truke Merkaturako jostailuak batzen, Arimazubin. Eta abenduaren 15era arte herriko auzoetan egingo dituzte jostailuak batzeko hitzorduak, 17:30etik 19:00ak arte. Jostailu bakoitzeko txartel bana emango dute eta txartel hori erabili beharko da jostailuengatik trukatzeko.\nTruke azoka horretan parte hartu gura duenak egoera onean dauden jostailuak eraman behar ditu, baina hori bai, ez dituzte onartuko sexu bereizketarik edo indarkeriaren aldeko jarrerarik erakusten dituzten jostailurik. Bestalde, panpinak eta garraioak, kopurua edozein izanda ere, txartel bakar baten truke aldatuko dituzte.\nJostailuak batzeko hitzorduak\nEsandako moduan, azaroaren 24an egin dute jostailuak batzeko aurrenengo hitzordua, Arimazubi plazan. Hurrengoak honako hauek dira: azaroaren 25ean Santa Marinako ludotekan; azaroaren 26an, Biteri plazan; azaroaren 30ean, Okendoko ludotekan; abenduaren 1ean, Santa Marinako plazan; abenduaren 2an, Arimazubi plazan; abenduaren 13an, Arimazubi plazan; abenduaren 14an, Santa Marinako ludotekan eta abenduaren 15ean, Okendoko ludotekan. Ordutegia izango da 17:30etik 19:00ak bitartean.\nAzoka, abenduaren 19an\nGabonei begira antolatu du Txatxilipurdi elkarteak Jostailu Truke Merkatua, aurten zazpigarren aldiz. Abenduaren 19an egingo dute aurtengo azoka, erdiguneko ludotekan, Okendokoan (10:00-14:00etara).


Ixiar Rozas: «Dantzariek asko begiratzen diote idazketa erritmoari» | Bizigiro | Berria\nNoiz sortua: 2019-07-05 00:30:00\nATZEKOZ AURRERA. Ixiar Rozas. Idazlea\n«Dantzariek asko begiratzen diote idazketa erritmoari»\nRozasek idazketa lan material modura erabiltzen du, eta, idazketa estrategiak erabiliz, dantza eta idazketa uztartzen dituzten tailerrak antolatzen ditu. Gaur Bilboko Azkuna Zentroan emango du.\nIxiar Rozas idazleak (Lasarte-Oria, Gipuzkoa, 1972) urteetan idazketari esker ikasi, aktibatu eta praktikatu izan dituen esperientziak partekatzeko tailerrak eskaintzen ditu. Lengoaian oinarritutako saioak izaten dira; gaur, adibidez, Fonografia laborategia gidatuko du Bilboko Azkuna Zentroan, Eusko Jaularitzaren Dantzan Bilaka 2019 egitasmoaren barruan. Dantzako piezak eta idazketa teknikak uztartuko dituzte.\nZertan datza laborategia?\nFonografia laborategiaren helburua ez da idazketa espresio bide bezala erabiltzea; beste zerbait sortzeko aitzakia bat da. Kasu honetan, dantzariek idazketa bestelako materia bat balitz bezala landuko dute tailerrean.\nHalakoetan ez zaio teknikari erreparatzen, testuen ekoizpenak du garrantzia; testuak zenbait estrategiaren bidez ekoizten dira, hizkuntza egoerak aktibatuz. Azken finean, dantzariek pentsatzeko eta egiteko modu bat partekatzen dute. Lengoaia bera ulertzeko modu bat eskaintzen zaie. Lengoaia landu beharreko materia bezala erakusten da.\nZertaz ari zara diozunean idazketa materia modura lantzen dela?\nHitzek izaera fisikoa dute; hau da, oratu egin daitezke idazketarako. Hitzak ez dira, uste den bezala, esanahia bakarrik; erritmoa, soinua, bibrazioa ere badira. Arnasketarekin eta gorputzarekin zerikusia dute hitzek. Halaber, lengoaia eta gorputza oso lotuta daude, lengoaia oso gauza fisikoa baita. Hitzak, niretzat, gorputzak dira. Irudiak edo soinuak ere izan daitezke hitzak.\nZer da fonografia?\nGrabaketa bat da, musikaren munduan erabiltzen dena, batik bat musika esperimentalaren arloan. Nik fonografia hitza bereganatu eta idazketara ekartzen dut. Koreografia mugimenduaren idazketa da, eta fonografia, soinuaren idazketa.\nNola ekoizten du testu bat koreografo batek?\nDantzariek batik bat mugimendua erabiltzen dute beraien obretan, eta batzuek idazketa ere erabiltzen dute. Dantza garaikidean zein performance batean erabil daitezke testuak.Tailerretan, estrategiak ematen dizkiet eszenetako testuak ekoizteko, eta era berean estrategiak aktibatzeko. Nire asmoa da estrategia horiek etorkizunean, beste uneren batean, erabili nahi badituzte eskuragarri izatea. Aitzitik, lengoiarekin edozein artistak egiten du lan, ez soilik idazleak. Idazten duten bakarrak ez dira idazleak, zorionez.\nTestuak idatzizkoak izaten dira?\nBai. Hala ere, kasu batzuetan ez dute idazketarekin eszenan bertan lan egiten; zenbaitetan, agian baliagarriago egingo zaizkie testuak prozesuan materiala sortzeko.\nZer estrategia erabiltzen dituzu tailerretan?\nUrteen poderioz ariketa asko garatu ditut, eta testuinguru desberdinetan esperimentatu ahal izan dut. Solasaldi gurutzatuak, partiturak, koreografia imajinarioen deskribapenak... izan daitezke estrategiak.\nZein da dantzaren eta idazketaren arteko erlazioa?\nErabatekoa da. Idazketa ez da bakarrik literaturan erabiltzen. Arte bisualetan, arte ahostunetan, koreografian ere erabiltzen da. Aspalditik hasi zen horrekin esperimentatzen, idazketa modu eratu batean ulertzen. Lengoaiaren unibertsoarekin lan egiten da hori espaziora eramaten eta, oso aberasgarria da.\nZer berezitasun dituzte dantzarien testuek?\nEz dakit berezitasunik duten, baina kontua da ez dutela poserik. Dantzariek freskotasun berezi batekin adierazten dute, konplexurik gabe. Ez dute pentsatzen ondo edo gaizki dagoen, eta freskotasun eta lotsarik ez horretan gauza interesgarriak gertatzen dira. Era berean, artista bisualekin beste lengoaia artistiko batzuk lantzean, idazkera beste leku batetik begiratzen da, eta ez hainbeste esanahitik. Beste gauza batzuei erreparatzen zaie. Denborarekin ikusi dut normalean gorputzarekin beste harreman bat duten pertsonek, dantzariek, adibidez, idazketaren erritmoari asko begiratzen diotela.


Jaulgonne - Wikipedia, entziklopedia askea.\n49° 05′ 18″ N, 3° 32′ 01″ E / 49.0883°N,3.5336°E / 49.0883; 3.5336Koordenatuak: 49° 05′ 18″ N, 3° 32′ 01″ E / 49.0883°N,3.5336°E / 49.0883; 3.5336\nBarzy-sur-Marne, Le Charmel, Chartèves eta Courtemont-Varennes\n328 (%50.3) 317 (%48.6)\nJaulgonne Frantziako udalerri bat da Aisne departamenduan dagoena, Frantzia Garaia eskualdean. 2013an 667 biztanle zituen.\n2007an udalerrian erroldatutako biztanleak 644 ziren. Familiak 271 ziren, horien artean 74 pertsona bakarrekoak ziren (41 bakarrik bizi ziren gizonak eta 33 bakarrik bizi ziren emakumeak), 99 seme-alabarik gabeko familiak ziren, 90 seme-alabarik gabeko bikoteak ziren eta 8 seme-alabak dituzten guraso-bakarreko familiak ziren.\n2007an 343 etxebizitza zeuden, 273 familiaren etxebizitza nagusia ziren, 36 bigarren erresidentzia ziren eta 34 hutsik zeuden. 324 etxeak ziren eta 17 apartamentuak ziren. 273 etxebizitza nagusietatik 228 bere jabearen bizilekua ziren, 42 alokairuan okupaturik zeuden eta 3 doan lagata zeuden; 10 etxek bi gela zituzten, 51 etxek hiru zituzten, 67 etxek lau zituzten eta 145 etxek bost zituzten. 193 etxek euren parking plaza propioa zuten azpian. 110 etxetan ibilgailu bat zegoen eta 117 etxetan bat baino gehiago zituzten.\nJaulgonne udalerriko biztanleria-piramidea 2009an .\n2007an lan egiteko adina zuten pertsonak 372 ziren, horien artean 284 aktiboak ziren eta 88 inaktiboak ziren. 284 pertsona aktiboetatik 249 lanean zeuden (131 gizon eta 118 emakume) eta 34 langabezian zeuden (17 gizon eta 17 emakume). 88 pertsona inaktiboetatik 31 erretiraturik zeuden, 30 ikasten zeuden eta 27 "bestelako inaktibo" gisa sailkaturik zeuden.\n2009an Jaulgonne udalerrian 284 unitate fiskal zeuden, 667 pertsonek osaturik. Pertsona bakoitzeko diru-sarrera fiskalaren mediana urteko 17.600,5 euro zen.\n2007an zeuden 31 komertzioetatik, 1 janari enpresa zen, 8 eraikuntza enpresak ziren, 7 ibilgailuen saltze eta konpontze enpresak ziren, 2 garraio enpresak ziren, 2 ostalaritza eta jatetxe enpresak ziren, 1 finantziazio enpresa zen, 2 higiezinen enpresak ziren, 2 zerbitzu enpresak ziren, 5 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 13 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 1 igeltseroa, 1 margolaria, 1 zurgina, 2 iturginak, 1 argiketaria, 1 eraikuntza enpresa, 1 ile apaindegia, 1 jatetxe eta 2 higiezinen agentziak.\n2000. urtean Jaulgonne udalerrian 5 nekazaritza-ustiategi zeuden.\nBarzy-sur-Marne (1,3 km)\nCourtemont-Varennes (2,5 km)\nChartèves (2,7 km)\nLe Charmel (2,9 km)\nMézy-Moulins (3,3 km)\nMont-Saint-Père (3,5 km)\nReuilly-Sauvigny (3,9 km)


Irekia Eusko Jaurlaritza - Gobierno Vasco :: Eusko Jaurlaritzak eta Espainiako Gobernuak Merkatu Batasunaren Legeari buruzko aurreakordioa egin dute eta ez dute Konstituzio Auzitegira joko. (2014-06-24(e)ko Kontseiluan hartutako erabakiaren laburpena)\nAurreakordioari esker, euskal araudia aplikatuko zaie Euskadin diharduten operadore ekonomikoei. Hala, araudi autonomiko leunagoa xede duten enpresak deslokatzea saihestuko da.\nHerri Administrazio eta Justiziako sailburu Josu Erkorekak eta Ogasun eta Administrazio Publikoetako ministro Cristóbal Montorok gutxi barru sinatuko dute aurreakordioa, Euskadiko eta Espainiako aldizkari ofizialetan argitaratuko dena.\nEusko Jaurlaritza eta Espainiako Gobernua Merkatu-batasuna Bermatzeko abenduaren 9ko 20/2013 Legearen hainbat artikuluren gaineko interpretazioari buruz ados jarri dira. Aurreakordioa lortu dute Espainia-Euskadi bitariko batzordean lau hilabetez negoziatzen egon ondoren. Horrela, Auzitegi Konstituzionalera jotzea saihestu dute, gobernu-batzordeak horixe onartu zuen arren joan den otsailean.\nEusko Jaurlaritzaren iritzian, Espainiako gobernua, merkatu-batasunaren aitzakian eta pertsonen, ondasunen eta zerbitzuen ezarpen eta zirkulazio askea argudiatuz, egiatan, Euskal Autonomia Erkidegoaren bere eskumeneko gaietan arautzeko gaitasuna urratzen ari zen.\nEsaterako, Espainiako gobernuak Merkatu-batasuna Bermatzeko Legean zehaztutakoaren arabera, operadore ekonomikoek sorburuko agintaritzaren araudia beteko zuketen, ez helburuko agintaritzarena; alegia, ez zuketen beteko jardun ekonomikoa gauzatzen duten herrialdearen araudia. Akordio horri esker, bi gobernuek interpretazio berari helduko diote; operadore ekonomiko batek Euskadin badihardu, edozein dela ere bere sorburua, bere jardueraren gaineko euskal araudia bete beharko du. Hala, aurreakordioari esker, enpresen eta operadore ekonomikoen balizko deslokalizazioa saihestuko da; izan ere, enpresa batzuek araudi autonomiko leunagoko lurraldeetan beren egoitza koka zezaketen, nahiz eta Euskadin jarduten segitu.\nAurreakordioaren beste alderdi bat sektore-batzarren gainekoa da; legeak halabeharrezkotasun izaera galduko du: Euskadik ez badu sinatzen sektore-batzarretako batean adostutakoa, ez da horretara lotuta egongo.\nGainera, aurreakordioaren testuak Euskal Autonomia Erkidegoari aitortutako eskumenen mende dauden interes orokor dezente babesten ditu; adibidez, hizkuntza-eskubideak, kontsumitzaileen babesa, bide-segurtasuna, etab.\nAzkenik, lizitazio publikoak Estatuak sortutako kontratazio-plataforma baten bidez argitaratzeko betebeharra ezartzen zuen legeak. Aurreakordioari esker, nahitaez betetzekoa ez, borondatezkoa izango da alderdi hori; baliozkotasun juridikoa emango zaio Euskadiko bitartekoen (esaterako, Euskal Herriko Agintaritzaren Aldizkaria) bidez argitaratutako informazioari.\nLEGEGINTZALDIKO AKORDIOAK BITARIKO BATZORDEAN\nAkordio horretaz gain, legegintzaldi honetan, batzordeak beste zazpi akordio lortu ditu, Auzitegi Konstituzionalaren aurrean beste hainbeste helegite aurkeztea ekidin dutenak:\nHezkuntzaren arloko gastu publikoa arrazionalizatzeko premiazko neurriei buruzko 14/2012 Errege Lege Dekretua. (Akordio partziala).\nOsasunari buruzko 16/2012 Errege Lege Dekretua. (Akordio partziala).


Zirkuitu elektrikoa | Tecnología Industrial | Xuletas, chuletas para exámenes, apuntes y trabajos\nEscrito el 9 de Marzo de 2016 en vasco con un tamaño de 9,29 KB\nZIRKUITU ELEKTRIKOAREN ATALAK\nTentsioa desoreka elektriko baten ondorioz sorturiko egoera da, eta korronte elektrikoak egoera hori zuzentzeko ahalegina egiten du. Sorgailuak karga elektrikoen desoreka mantentzen du, borneen artean (tentsio handiko kontaktuak).\nEnergia elektrikoa beste edozein energia mota bihurtzeko eta ondo kontrolatzeko.\nZirkuitu bateko elektroi-jarioa ahalik eta gehien erraztu behar da, sorgailutik hargailura ahalik eta galera txikienarekin heltzeko. Elektrizitateari igarotzen uzteko gaitasun onena ala txarrena kuantifikatzeko erabiltzen den magnitudea erresistentzia espezifikoa edo erresistibitate.\nZirkuituaren ibileran eragina duten aldagaiak erregulatu eta kontrolatzeko aukera ematen dute. Adb. Etengailu,termostato…KORRONTE ELEKTRIKOA:\nNoranzko berean mugitzen da beti, polo negatibotik positibora, hain zuzen ere. Noranzko berean eta baliorik aldatzen ez badu, korronte zuzen hutsa. Balioa aldatzen denean, korronte zuzen pultsagarria.\nElektroiak zirkuituaren barruan noranzko batera nahiz bestera mugitzen direnean (alternating current). Hartzaile gehienek alternoa behar dute ibiltzeko. Hiru seinale alterno mota daude: - Sinusoidala (gehiena erabili,1s-ko 50 ziklo) - Triangeluarra- Karratua Ohiko balioak:\n- Periodoa(T) : ziklo osoa egiteko behar den denbora\nMaiztasuna(f) Denbora unitateko ziklo-kopurua, periodoaren alderantzizkoa, Hertzioetan\nTentsio eraginkorra (Vef): Tentsio alternoaren efektu berberak sortzen dituen tentsio zuzen baten balioa\nBatez besteko tentsioa( Vm): Tentsioaren balio guztien batez besteko aritmetikoa.\nPotentzia-aktiboa: Zirkuituetan fenomeno fisiko-elektikoak egoten dira, ondorioz intentsiatetak eta tensioak ez dute beti aldaket-erritmo bera, desfasea egoten da,horrek eragina potentzia elektrikoa kalkulatzerakoan\nEnergia elektrikoa sare trifasikoaren bidez banatzen da. Sare trifasiko hau 3 fase eta neutroa deritzon lau eroaleren bidez banatzen da. Neutroa gehienetan lurrera konektatua egoten da segurtasun neurri gisa. Etxebizitzetan fase bat eta neutroarekin lortzen da energia. Neutroaren zeregina energia sare trifasikora itzultzea da. Edozergatik lagun batek faseko haria ikutu eta zirkuitulabur bat eginez gero, energia hori gorputzetik pasa beharrean neutrotik joango da oztopo gutxiago dituelako.\nIntentsitateak, denboraldi batean, finkatutako balioa gainditzen duenean, korrontea eten egiten duen gailua da fusiblea. Bere zeregina, zirkuitua gainintentsitate eta zirkuitulaburretatik babestea da. Kargarekin seriean konektatu ohi dira. Aukeraketa izendatutako intentsitatearen eta tensioaren araberakoa izan behar da. Alde onak: merkeakAlde txarrak: ordezkoak beharrezkoak, erantzuna ez da bat-batekoa.\nGailu elektromekanikoa da, gainintsentitate eta zirkuitulaburretatik babesteko erabiltzen da. Babespen termikoak gainintentsitatetik babesten du zirkuitu elektrikoa eta babespen magnetikoak zirkuitulaburretatik. Zirkuitulaburren bat dagoenean berokuntzaren bidez malguki bat aktibatu eta deskonektatu egiten du aparatua.\nOnartua daukan baino intentsitate handiagoa pasatzen denean, gailu magnetikoak eremu magnetiko bat sortzen du, eta deskonexio malgukia aktibatzen duen lamina ferromagnetikoa erakartzen du.\nMagnetotermiko guztiek ez dituzte ezaugarri berberak, hiru mota nagusi:\nH mota, etxeko erabilera.\nL mota, lineetako erabilera G mota, motorretarako erabilera.\nInstalazio elektrikoetan sartzen den intentsitateak eta irteten denak berdina izan behar dute. Edozein arrazoiagatik korrontearen bide hori galtzen denean, akatsen bat dagoela zirkuituan adierazteko zirkuitua deskonektatu egiten du.\nINSTALAZIO ELEKTRIKO MOTAK:\nArgiztapenerako ez diren hartzaile elektrikoen ibilerari loturiko zirkuituak, kontsumo handikoak. Industrian energiak duen erabilerarik gehiena mota honetan sartzen da Argiztapen-zirkuituak:\nArgi elektrikoa lokal eta etxebizitzetara eramaten dute. Espazio bakoitzaren argi-eskakizuna betetzen dute, baldintza estetiko egokiekin bateratuz.\nEraikin askotan derrigorrezkoak, energia autonomoz ibiltzen dira, huts egiteren bat egon ezkero martxan jarraitzeko.\nEnergia laguntzailekoa zirkuituak:\nenergia elektrikorik ez dagoenena erabiltzen dira, tentsio orokorraren jaitsiera igartzean konektatzen dira.\nIntentsitatea Motor elektrikoa Magnitude elektrikoa tentsio elektrikoa eta erresistentzia Tentsio elektrikoa Erresistentzia elektrikoa Jhg Zirkuitu laburra fusibleak


Letras de Toto Pintotxo de Txirri, Mirri eta Txiribiton | euskal musika, música vasca\nToto Pintotxo (Txirri, Mirri eta Txiribiton)\nToto Pintotxo (Letras)\nToto Pintotxo Bilbo aldera\nzihoan bada trenean.\nhorrela zioen, kolkorako\n- Ondoko posteak atzerantza\nazkar demonio doaz, bai!\nBilbotik buelta merke egiteko,\nposte gainean joango naiz.\nToto Pintotxo ez da txatxua,\nBaizik kalamitate hutsa!\nAufa labirula, birulera,\nAufa labirula, birula!\nTxartela eske etorri zaio\n- Ez dizudala nirea emango.\nEros beste bat zuretzat.\nTxarteltxoa zulatu nahi duzu,\nartazi itsusi horiekin.\nToto Pintotxo ezetz ta ezetz,\nTopo egin du Ertzantzarekin.\nBibotedun ertzain lodikotea\nazaldu den istantean.\n- Txapel gorriaz prest festarako\nzabiltza San Ferminetan?\nErtzainak autoritate handiaz\natera dio karneta.\n- Madona horri musu pare bat,\ndebozioa diot eta.\nToto Pintotxo zoaz etxera\nhainbat lasterren hemendik.\nHonela jarraituz ez baitzara,\nondo irtengo trenentik!\nen 13/4/08, #58962\nme encanta este tema es precioso el video esta muy lindo y el vocalista tambien creo q son un muy buen grupo\nen 2/2/08, #57225\nQUE TRADUZCA LA CANCION\nen 2/2/08, #57224\nHOLA SOY DE PERU Y REALMENTE ESTA BANDA ME GUSTA MUCHO MAS LA CANCION I"LL OVER YOU Y EL CANTANTE ESTA BUENAZO Y CANTA BIEN BONITO MIS FELICITACIONES Y BUENO VENGAN AL PERU A OFRECER UN CONCIERTO ESPERO QUE LES GUSTE MI COMENTARIO MUCHOS BESOS AL GRUPO TOTO\nen 30/7/07, #51587\nDESEO KE ME TRADUZCAS LA CANCION DE TOTO I'LL BE OVER YOU WITH


Auzia Euskaraz (epaiBi): Urtarriletik aurrera Espainiak automatikoki trukatuko du zerga-informazioa beste herrialde batzuekin\n2018-01-04 Auzia Euskaraz!\nHerrialde batzuek, tartean Espainiak, konpromisoa hartu dute 2018tik aurrera zerga-informazioa automatikoki trukatzeko, prozesua azkartze aldera. Akordioa 2016koa da eta zerga gaietarako Elkarren Laguntza Administratiborako Hitzarmen Aldeaniztunaren xedapenetan du oinarria. Helburua da txosten fiskalak herrialdez herrialde trukatu ahal izatea, aldebiko akordioak sinatzen egon beharrik gabe.\nEspainiak iaz sinatu zuen aipatutako akordioa Parisen, beste 30 estaturekin batera, eta horrek ahalbidetuko du ezagutzea zenbat ordaintzen duten multinazionalek herrialde bakoitzean. Izan ere, multinazionalak behartuta daude txostenak herrialdeka aurkeztera, jarduera duten estatuetan ordaintzen dituzten zergak modu bereizian emanda.\nHerrialdekako informazio trukea Ekonomiako Lankidetza eta Garapenerako Erakundearen BEPS (Base Erosion and Profit Shifting) akzio planaren barruan dago, eta honako hauen aurka borrokatzea du xede: zerga-oinarrien jaitsiera, zerga-plangintza erasokorra eta enpresen irabazien transferentzia artifiziala.\nErregelamenduaren arabera, Espainian egoitza duten multinazionalak, 750 milioi baino gehiagoko negozio-zifra eta talde batean nagusi izaera baldin badute, behartuta daude 2016tik aurrera ordaintzen dituzten zergak modu horretan aurkeztera, baita informazio trukaketa automatikorako akordioa ez dagoen herrialdeetan egoitza duten enpresen filialak ere.


Jendetza batu du Euskal Herriko I. Elektrotxaranga Txapelketaren bigarren saioak - Azpeitia - uztarria.eus\nJendetza batu du Euskal Herriko I. Elektrotxaranga Txapelketaren bigarren saioak\nNerea Uranga 2022-05-22 08:30\nAZTE tabernarien elkarteak eta Azpeitiko Udalak antolatutako musika ekitaldiaren bigarren saioa izan zen atzokoa. 3Indarrak eta Game of Txaranga elektrotxarangek parte hartu zuten, herriko plazaren eta Perez Arregi plazaren arteko bidea girotzen. Jendetza batu zuen musika egitasmoak.\nMaiatzaren 7an hasi zen Euskal Herriko I. Elektrotxaranga Lehiaketa, AZTE tabernarien elkarteak eta udalak antolatutako egitasmoaren aurreneko saioa izan zen hura, eta atzo izan zen bigarren saioa. Atzokoan Game of Txaranga eta 3Indarrok elektrotxarangen txanda izan zen, eta haiek girotu zuten herriko plazaren eta Perez Arregiren arteko ibilbidea. Jendetza batu zen musikaz gozatzera eta dantzara.\nHirugarren eta azken saioa datorren zapatuan, maiatzaren 28an izango da, eta Matraka eta OstiKda elektrotxarangak ariko dira giroa alaitzen.\nTalde guztien emanaldien ondoren, epaimahaiak erabakiko du zein den Euskal Herriko Elektrotxarangen Lehiaketaren lehen edizioaren irabazlea. 6.000 euroko saria jasoko du txapeldunak.


Gerok Screens 39. zenbakia Burdinbideak\nTrenak 2006ko irailaren 16a\nBai, ordua da oihala hartu eta hordartzara joateko. Uda datorren eta!. Gainera aukera izango duzu Urdaibaiz gozatuz. Hartu UT200 hauek eta zoaz hondartzara.\nHemen beste joku bat, oso ezaguna dena; aldeak bilatu.


Aurrera eginez Eraldaketa Sozialerako Hezkuntzarantz - SPRI\nSPRI / Berriak SPRI / Berriak / Aurrera eginez Eraldaketa Sozialerako Hezkuntzarantz\nAurrera eginez Eraldaketa Sozialerako Hezkuntzarantz\nDokumentuak aldaketa bultzatzeko 16 ideia jasotzen ditu.\n(H)ABIAN 2030 prozesu parte-hartzaile baten ostean sortutako esparru estrategiko bat da.\nEraldaketa Sozialerako Hezkuntzak justiziaren sustapena, desberdintasunak desagerraraztea, bizitzen sostengarritasuna, elkartasuna eta hiritarren parte-hartzea bultzatzen ditu. Ikuspegi horri jarraiki sortu da (H)ABIAN 2030. Erakunde publikoei, gobernuz kanpoko erakundeei eta mugimendu sozialei zuzendutako esparru estrategiko bat da, bere bitartez bultzatzeko Giza Eskubideetan oinarrituago dagoen gizarte bat eraikitzeko politikak eta ekimenak.\nDokumentua prozesu parte-hartzaile batetik abiatuta egin da, non Eusko Jaurlaritzak parte hartu zuen bultzatzaile gisa, bai eta hiru Foru Aldundiek, udalek, GKEek eta hezkuntzarekin nahiz garapen sostengarriarekin lotutako bestelako eragileek. Gaurtik hasi eta 2030era bitartean, asmoa da estrategiarekin bat egin duten erakundeek beren ekintzetan txerta ditzatela (H)ABIAN dokumentuan jasotako printzipioak.\nEraldaketa Sozialerako Hezkuntzaren Euskal Estrategiak hainbat printzipio hartzen ditu oinarritzat, hala nola, Iparra-Hegoa binomioaren ordez Lokal-Global ikuspegia barneratzea, kontuan har daitezen erabakiek maila lokalean eta globalean dituzten inpaktuak. Era berean, hezkuntza-prozesu kritiko, sortzaile eta integratzaileak sustatzen dira ikuspegi politiko-pedagogikoen eta hainbat eragileren (ez bakarrik garapenaren eta elkartasunaren esparruetakoak) parte-hartzearen bidez.\n(H)ABIAN 2030 prestatzeko prozesu parte-hartzailea 2015aren amaieran hasi zen, kolektibo desberdinen lankidetza izanik eta ekarpenak bilduz. Azken dokumentua, berriz, Garapenerako Lankidetzaren Euskal Agentziak aurkeztu zuen martxoaren 3an. Dokumentuarekin bat egin duten instituzio, erakunde eta kolektiboek konpromisoa hartu dute Eraldaketa Sozialerako Hezkuntzaren printzipioak integratzeko eta berau lortzen saiatzeko ekintza planen eta baliabide espezifikoen bidez, horretarako parte hartuko dutelarik (H)ABIAN 2030 ekimenaren barruan abiarazitako jarraipen eta ebaluazio batzordeetan.


Mobile Casino Free Bonus | Pribatutasun politika |\nHasiera » Telefonoa Casino Bonus » Mobile Casino Free Bonus | Pribatutasun politika\nIkusi gure Mobile erruleta, Slots and Other Casino No Deposit Required Offer Here!\nTelefonoa Casino eta Online Bonus Hasiera\nhau Pribatutasun politika modu horretan, MobileCasinoFreeBonus.com biltzen gobernatzen, erabilerak, mantentzen eta informazioa discloses erabiltzaile jasotzen (bakoitzak, a “Erabiltzaileak”) of the http://www.mobilecasinofreebonus.com webgune (“Site”). Pribatutasun politika hau gunea aplikatuko da, eta produktu eta zerbitzu guztiak eskaintzen dituen Mobile Casino Free Bonus com.\nidentifikazio pertsonala Erabiltzaileen informazioa biltzen dugu hainbat modu bat ere jarduera lotuta, zerbitzuak, eskuragarri egiten dugu gure Web ezaugarri edo baliabideak. Erabiltzaileak eskatuko daiteke, dagokionaren, izen, telefono zenbakia. erabiltzaileak, ordea, bisitatu gure Web anonimoki. identifikazio pertsonala Erabiltzaileen informazioa jasoko dugu borondatez dute informazioa, besteak beste, aurkeztu bada bakarrik gurekin. Erabiltzaile beti uko egin ahal identifikatzeko informazioa pertsonalki hornitzeko, ezik, horiek gerta daiteke zenbait gunea erlazionatutako jarduerak Bimbela.\nErabiltzaileak buruz ez-pertsonala identifikatzeko informazioa jaso ahal izango dugu, betiere, elkarreragin gure Web zuten. Ez-pertsonala identifikatzeko informazioa nabigatzaileak izenarekin ere eskura daitezke, ordenagailua eta erabiltzaileak informazio tekniko motaren gure Web konexio esan, sistema eragilea eta Internet zerbitzu hornitzaileak erabiltzen eta antzeko beste informazio gisa, hala nola,.\nGure Web erabil daiteke “cookies” Erabiltzaile esperientzia hobetzeko. Erabiltzaile web nabigatzaileak bere disko gogorrean cookie jartzen disko-Conservación helburuetarako eta batzuetan haiei buruzko informazio jarraitzeko. Erabiltzaileak bere web nabigatzailea konfiguratzeko cookieak ukatzeko aukeratu daiteke, edo alerta bat cookies bidaltzen ari dira. beraz, ez dute bada, kontutan hartu Gunearen zati batzuk behar bezala ez funtzionatzea.\nMobileCasinoFreeBonus.com biltzen eta erabili erabiltzaileak informazio pertsonala honako helburu hauetarako:\n– bezeroarentzako zerbitzua hobetzeko\nematen duzu informazioa ere modu eraginkorrean erantzuteko zure bezeroarentzako zerbitzua eskaerak eta laguntza beharrak laguntzen digu.\n– erabiltzailearen esperientzia pertsonalizatzeko\ninformazioa erabili ahal izango dugu agregazioaren ulertu nola gure erabiltzaileak talde gisa gure Web orrian eskaintzen dituen zerbitzu eta baliabideak erabili.\n– Gure gunea hobetzeko\nfeedback erabili ahal izango dugu eskaintzen gure produktuak eta zerbitzuak hobetzeko.\n– ordainketak prozesatu\nErabiltzaileek beraiek buruz ematen den informazioa erabili ahal izango dugu agindu bat bakarra zerbitzua emateko ordena horretan jarriz. Ez dugu alderdi kanpo Informazio hau zerbitzua eskaintzeko beharrezko neurrian izan ezik.\n– sustapena bat exekutatzeko, lehiaketa, inkesta edo beste Gunearen Ezaugarri\nErabiltzaileak informazioa bidaltzeko gai izango dela uste dugu, horiek interesgarriak izan buruz jasotzen adostu dute.\negokia datu bilketa hartu ditugu, gordetzeko eta prozesatzeko praktika eta segurtasun neurriak baimenik gabe sartzeko aurka babesteko, asaldura, dibulgazioa edo suntsitzea zure informazio pertsonala, erabiltzailea, pasahitza, transakzio buruzko informazioa eta datuak gure Web gordeta.\nGure Web PCI ahultasun estandarrak betetzen dituela, ingurumena ahalik eta erabiltzaileak segurua sortuz.\nEz dugu saltzen, merkataritza, edo alokairuan erabiltzaileak identifikazio besteei informazioa. Ez bisitari eta erabiltzaileek gure enpresa bazkide buruzko edozein identifikazio informazio lotuta generic batutako informazio demografikoa partekatu ahal izango dugu, konfiantzazko filialak eta iragarle deskribatu diren helburuetarako.\nErabiltzaileak publizitate edo bestelako edukiak gure Web guneak eta zerbitzuak gure bazkideen lotura duten aurkitu daiteke, hornitzaile, iragarle, babesle, lizentziadunen eta beste hirugarrenek. Ez dugu edukiak edo estekak guneak hauetan agertzen diren eta ez dira web okupatuak praktika edo gure Web tik lotutako ardura kontrolatzeko. Gainera, guneak edo zerbitzu horiek, bere edukia eta estekak barne, etengabe aldatzen ahal izan. guneak eta zerbitzu horiek euren pribatutasun politikak eta bezeroarentzako zerbitzua politikak izan dezake. Browsing eta elkarrekintza beste edozein webgunean, horrek lotura bat dute gure Site to webgune barne, da webgune horren terminoak eta politikak suiet.\nAds gure gunean agertzen den erabiltzaileak entregatu daiteke publizitate bazkide arabera, nor ditzakete cookie-ak. Cookie horiei esker ad zerbitzariak zure ordenagailuan aitortu aldi bakoitzean bidaltzen dute online iragarki bat ez identifikazio pertsonal edo ordenagailua erabili duten beste batzuk buruzko informazioa biltzen. Informazio hori ad sareak ahalbidetzen, Beste gauza batzuen artean, entregatu uste dute izango duzu gehien interesatzen izan norakoak iragarkiak. Pribatutasun politika honek ez du cookieak erabiltzea edozein iragarleei estaltzeko.\nhaurrentzako Online Pribatutasun Babesteko Legea betetzea\nOso gaztea pribatutasuna babestea, bereziki garrantzitsua da. Hori dela-eta, inoiz ez dugu biltzeko edo informazio mantentzea gure gunean horiek benetan ziur gaude azpian 18, eta ez gure webgunean parte egituratuta dago inor erakartzeko azpian 18.\nMobileCasinoFreeBonus.com diskrezioa pribatutasun politika hori eguneratzeko noiznahi ditu. Noiz egiten dugu, the data eguneratu aldatuko dugu orri honen behealdean. Erabiltzaileak nola informazio pertsonala biltzeko babesteko laguntzen ari gara buruz informatuta egon animatzen ditugu maiz egiaztatu Orri honetan edozein aldaketa. Ezagutzen eta onartzen zure ardura aldiro-aldiro pribatutasun politika hori berrikusi eta bihurtu aldaketen jakitun dela duzu.\nWeb honen bidez, Zure politika honen onartzea adierazten duzun. Ez baduzu politika honekin ados, mesedez, ez gure gunea erabili. Zure politika hau aldaketak posting jarraituz Gunearen erabilera etengabeko ulertuko da zure aldaketa horiek onartzea.\nDokumentu honen azken martxoan eguneratu egin 24, 2014\nMarch 24, 2014 by Mobile Casino Free Bonus: posted in Telefonoa Casino Bonus • No Comments


Oharra: futbito zelaian izandako lurjauziaren obrak\n2019, maiatzak 17\nKultur etxeko beheko solairuan egin behar dituzten obrak direla eta, Kultur Etxea itxita egongo da maiatzaren 20tik 24ra. Obrak lehenago bukatuko balituzte, jakinaraziko da.\nHau dela eta, Udako Jardueretako eta Musika eskolako izen-ematea telefonoz egin dezakezue, eta matrikula orriak eta jardueretako kuota, maiatzaren 27tik 29ra ekarri behar dituzue kultur etxera. Izan ere, izena emateko epea maiatzaren 29ra arte zabaldu da.\nTelefono zenbakiak: 943160338 edo 676531079\n2019, maiatzak 15\n2019, apirilak 3\nIgande honetan, apirilak 7, XXIX. Dantzari Txikien Eguna festa dela eta, ibilgailuen trafikoan aldaketa batzuk izango dira.\n2019, apirilak 2\nApirilaren 2an, asteartea, arratsaldeko 18:00etan bilduko da Udalbatza. Gaiordenean daude Udal Eraikinaren proiektu moldatua eta obra deialdia onartzea eta apirilaren 28ko hauteskunde egunerako mahaiko kideen zozketa.\nMartxoaren 16an VI. Goierri Rallysprinta\n2019, martxoak 14\nVI. Goierri Rallysprinta lasterketa solidarioa da, minbizia duten haurren ASPANOGI erakundearen aldekoa, bildutako dirua elkarteari bideratzen zaiolarik. Urtero bezala, ibilbidearen zati bat Zaldibiatik igaroko da eta beraz, hainbat bide itxita egongo dira Lazkao-menditik Larraitza bidean, eguerdiko 12:30etik iluntzeko 20:30era martxoaren 16an, larunbata. Irakurri gehiago...\nPeoi Lan Poltsa. Onartu eta baztertuen zerrenda\nPeoi Lan Poltsa. Onartu eta baztertuen zerrenda. Lehen eta bigarren azterketaren data eta epaimahaiaren izendapena.\nIzotz eta elur arriskuen inguruko oharrak\n2019, urtarrilak 10\nDatozen egunetarako izotz iragarpenak direla eta, urtero bezala ondorengo oharrak kontuan hartzea eskatzen da, hurrengo aste eta hilabeteetako izotz eta elur egunetarako. Irakurri gehiago...\n<< 2019, maiatza >>


Urdaiagara igotzeko bidea ibilgailuentzat itxita igandean - Urdaiaga - Noaua.eus\nUrdaiagara igotzeko bidea ibilgailuentzat itxita igandean\nNoaua Aldizkaria 2020-07-03 09:04\nUsurbilgo Kultur Biraren baitan ibilaldi neurtua antolatu dute igande goizerako, Urdaiagatik Andatzara. Hitzordu hau tarteko, Urdaiagara igotzeko bidea ibilgailuentzat itxita izango da egunean zehar, bertako bizilagunentzat izan ezik.\nIgande goizeko (uztailak 5) 8:30etan hasi eta arratsaldeko 19:00ak arte itxita izango da Urdaiagara igotzeko bidea. Urdaiaga auzunetik hurbilen dauden bidegurutzeetatik hain zuzen. Tartean, autobus geltokiaren markesina paretik, Zabalea nahiz Txokoalderantz joateko bidegurutzetik Urdaiagako plaza aldera igotzeko aldapa itxita izango da.\nIganderako egunpasa antolatu da Urdaiagan, abiatu berri den Kultur Biraren baitan. Ibilaldi neurtua hain zuzen, San Esteban ermita aurreko plazatik Andatzara. Goizeko 9:00etan finkatu dute biltzeko hitzordua, aurrez izena emana dutenek. Ekimen hau tarteko, itxiko dute bidea ibilgailuentzat uztailaren 5ean, bertako bizilagunentzat izan ezik.\n09:00 Ibilaldi neurtua Urdaiagako plazatik Andatzara.\n“Urdaiagatik abiatuta, taldekako ibilaldi neurtua egingo dugu Andatzatik barrena. Horretarako, antolatzaileek zehaztutako orduan eta lekuan egon beharko dute parte hartzaileek. Itzuleran, piknik moduko bat egiteko aukera izango dute San Estebanen bertan, trikitilariek alaituriko giroan. Jana etxetik eraman beharko da, eta edaria antolatzaileek banatuko dute (ura eta sagardoa)”.\nIzen-ematea: sanestebanjaiak@gmail.com helbidera jarraian zehazturiko informazioa bidali beharko da: taldekide kopurua (10 gehienez), eta arduradun baten izen-abizenak. Ibilaldiaren abiatze ordua arduradun horri jakinaraziko zaio, mezu elektroniko bidez.


Skyn Iceland Icelandic Relief Eye Pen .14 oz eta Icelandic Relief Eye Cream .49 oz | Beautyshop.ie\nHasiera / Brand New / Skyn Iceland Icelandic Relief Eye Pen .14 oz eta Icelandic Relief Eye Cream .49 oz\nMarka: Skyn Islandia\nIslandiako Erliebearen Begietako Krema, Artikoko botaniko aurreratu batekin, Saponaria Pumila, birformulatu berria, gaur egun begien arazo larrigarrienetarako mehatxu hirukoitza indartsua da: puztasunak, zirkulu ilunak eta zimurrak. Saponaria, Izotz Arotik bizirik iraun zuen landare loredunak, muturreko klimara biologikoki egokituz, zelula ama indartsuak ditu...\nIslandiako Erliebearen Begietako Krema, Artikoko botaniko aurreratu batekin, Saponaria Pumila, birformulatu berria, gaur egun begien arazo larrigarrienetarako mehatxu hirukoitza indartsua da: puztasunak, zirkulu ilunak eta zimurrak. Saponaria, Izotz Aroari biologikoki klima muturrera egokituz bizirik iraun zuen landare loredunak, zelula ama indartsuak ditu, zeinak frogatu duten zelulen gaztetzea suspertzen dutela, zimurren sakontasuna murrizten, sendotzen, arintzen eta elastikotasuna hobetzen dutela. Begietako krema eramangarri batean ere sartuta, Icelandic Relief inoiz baino eraginkorragoa da begien inguruko estres kronikoaren sintomak murrizteko, bai etxean bai edonon.\nIslandiako Erliebearen Begi Pen .14 oz\nIslandiako Erliebearen Begien Krema .49 oz\nIslandiako Konplexua: estresak agortzen dituen mantenugaiak berritzen dituen nahasketa natural jabeduna. Islandiako ingurune puru eta indartsutik sortua, kutsadurarik gabeko Islandiako Glaziar Ura dauka, larruazala hidratatzeko eta desintoxikatzeko 6 mineral ezinbestekoekin, Arctic Cloudberry eta Cranberry Hazien Olioak "Artikoko super fruituak" Omega Gantz Azido, Bitamina eta antioxidatzaile indartsuetan aberatsak direnak. baita oxigeno molekular hutsa ere, larruazaleko geruza sakonenetara energia ematen duena, gazte distira itzultzeko.\nKotoi-hautsa: difusore optiko gisa jarduten du, marra finak eta zimurrak betez eta begien eremua argitzen du, itxura bizi eta freskatuagoa izateko.\nZahartzearen aurkako arrozaren peptidoak: larruazaleko kolagenoa eta elastina apurtzen dituzten entzimak suntsitzen laguntzen dute, zimurren itxura murrizten eta betazalen puztasuna gutxituz.\nWhite Lily, Pfaffia eta Marapuama konplexua: mikrozirkulazioa hobetzen du begi azpiko poltsak murrizteko eta zirkulu ilunak murrizteko, hezetasun sakona blokeatzen duen bitartean.\nIslandiako Kelp: azala suspertzen eta hanturari aurre egiten laguntzen du


kritiken hemeroteka » Errotaren ondra\n« Taularatzeko garaia | Isiltasuna aterpea da »\nPello Errotaren bizitza bere alabak kontatua / Antonio Zabala / Mikela Elizegi / Hauspoa, 2017\nErrotaren ondra Alex Gurrutxaga / Berria, 2017-02-19\nHauspoa liburutegiak aspaldi ez dela ekin dio Auspoa sailean argitaratuta zeuden zenbait liburu —zenbait perla ere esan genezake— berrargitaratzeari. Berezitasun nagusia, edizio oso zainduak izateaz gain, hizkeran dago: Auspoako testuak euskalkietan egon ohi ziren; Hauspoa liburutegian, berriz, euskara estandarrean agertuko dira —bertsoak izan ezik—. Sail berriko lehen lana Sebastian Salaberriaren Neronek tirako nizkin eleberri autobiografikoa izan da, 1964an argitaratua lehen aldiz. Argitara emandako bigarren lanak hirugarren edizioa du hauxe, eta ongi merezia luke perla edo bitxia deitzea: Pello Errotaren bizitza bere alabak kontatua.\nAntonio Zavala nekagaitzak Mikela Elizegiren hitzak grabatu eta testu gisa atondu zituen, eta hala sortu zen liburua. Beharbada, Zavalak Elizegiren hitzak grabatu zituenean, espero zezakeen hizketagai nagusia aita, Pello Errota bera izatea. Baina kontua da liburu honetan bertsolariaren irudia baino gehiago dagoela. Bernardo Atxagak hitzaurrean esaten du lan hauen balioa “errealitatearen alderdi guztiak azaltzeko gaitasunean” dagoela. Nago Atxagaren ideia hori lotua dagoela Pello Esnalek inoiz “bizi-mundua” deitu izan duenarekin; eta horixe da, hain justu, liburu honetan azaleratzen dena: mundua ikusi, ulertu eta azaltzeko modua ez ezik, munduarekin harremanetan jartzeko modu jakin bat. Elizegiren kontakizunean bistaratzen dira bizimodua eta ohiturak, sinesmen eta usadioak, gertakizun eta pasadizoak: zakur amorratuena, azken gerrate karlistakoak, lapurretak, emigrazioa, kintoak eta soldaduska, ezkontzak, eta abar.\nBizi-mundu horren ezaugarrietako bat, munduko hainbat tokitan errealismo magikoak edango zuena, errealitatearen eta fantasiaren arteko mugen lausoa da —ez da kapritxoz hitzaurrea Atxagak idatzia—. Elizegiren kontakizunean ez dira falta sorginak, salutadoreak eta arima hilak, eta ez dira dekorazio hutsa, baizik oraindik bazter batera erabat apartatu gabe zegoen lehengo sinesmen zaharraren aztarrena.\nEzin da aipatu gabe utzi Mikela Elizegiren euskarak berak daukan balioa ere: ez ditu inoiz jatortasuna eta txinparta galtzen, eta, batez ere, oso eraginkorra da mezua indar betez transmititzen. Hitz gutxirekin asko esaten du, zehatz, eta formulen eta esaeren erabilera aberatsa da ezin gehiago. Bertsoei erreparatuz, Mikelak aitaren bertsoak ez ezik, bereak ere hartzen ditu gogoan. Adibidez, kontakizunera dakar Uztapideri bota zion bertso ederra: “Pobriak jaio eta/ pobriak biziyak,/ iñork eztit ukatzen/ eman nai guziyak,/ nunbait izango ditut/ danak mereziyak,/ zor-artzekotan kito,/ Jaunari graziyak”. Eta horretan ere, bertsolari klasikoen trazarekin, nabaria da ideien kondentsazioa eta puntuen arteko trinkotasuna.\nAtxagak sarreran dioen bezala, literaturaren ikuspegi aristokratikoa daukanarentzat, edo are ikuspegi komertziala daukanarentzat, literatura hau ikusezina izango da akaso. Baina esan dezagun argi: hala bada, akatsa ez da objektuarena, ikusmen eskasarena baizik. “Errotak, ondra izango badu, soinua behar du”, dio Mikela Elizegik; bada, gustu baduzu, ez dauka Errota honek soinu gozoaren faltarik.


Urriaren 4a: Animalien Mundu Eguna | Consumer\nAnimalien ongizatea guztion artean hobetzea da gaur egun planeta osoan ospatzen den jardunaldi honen helburu nagusia\nEgilea: alex 2017-ko urriak 4\nGaur, urriak 4, animaliek eguna ospatuko dute. Horregatik, mundu osoan milaka ekitaldi antolatu dira herritarrak beren ongizatea areagotzearen garrantziaz kontzientziatzeko. Izan ere, etxeko maskotek eta naturan bizi diren animaliek gero eta gehiago behar dute gizakien laguntza eta errespetua. Artikulu honek Animalien Mundu Egunari buruzko xehetasunak eskaintzen ditu, egun horretan zer egin daitekeen eta animaliak arriskuan nola lagundu.\nAnimalien Mundu Eguna\nAnimalien Munduko Eguna urtero ospatzen da animalien ongizatea hobetzeko helburuarekin. Egunero lan egiten duen mugimendua, nazionalitatea, erlijioa edo ideologia alde batera utzita, egun horretan planeta osoa leku hobea bihurtzeko indar globala da. Guztien artean, erakundeak, enpresak eta herritarrak kontzientzia eta hezkuntza handiagoaren bidez lor daitezke.\nAnimaliek gero eta gehiago behar dute laguntza eta pertsonen errespetua\nIzan ere, animaliek gero eta gehiago behar dute laguntza eta gizakien errespetua. Alde batetik, familia askotan familiako kide bat baino gehiago osatzen duten maskotak daude. Eta, bestetik, animalien erreinua eta maila globalean arriskuan dagoen biodibertsitatea: animaliak desagertzearen aurkako neurri egokiak hartzen ez badira, mota guztietako espezieak (elefantea, hartz zuria, gorila, jirafa, tigrea, jirafa, tigrea edo hartz polarra) desagertu egin daitezke, edo hurrengo hamarkadetan oso populazio txikiak izan.\nAnimalien Munduko Eguna ospatzeko, San Frantzisko Asisko San Frantzisko eguna aukeratu zen. Izan ere, denok Jainkoaren izakiak garela uste zuen. Animalien Babeserako Munduko Erakundeak antolatu zuen 1929an Vienan egindako biltzar batean. 1980an, Joan Paulo Ii.a aita santuak animalien zaindari izendatu zuen Francisco de Asís, eta herrialde askotan “maskoten bedeinkapena” egin zuen. 2003tik aurrera, Erresuma Batuan animaliak defendatzen dituzten erakundeek, horri dagokionez tradizio luzea eta indartsua duten herrialdeak, urteko ekitaldi bat antolatzea erabaki zuten, eta jardunaldi hori are gehiago bultzatzen lagundu dute.\nZer egin daiteke Animalien Mundu Egunean\nAnimalien Munduko Eguneko arduradunek, bai erakundeek bai GKEek, mota guztietako ekimenak prestatzen dituzte gero eta herrialde gehiagotan. World Animal Day erakundearen arabera, Erresuma Batuak nazioarteko jardunaldi hori sustatzen du, eta 2003an 44 ekitaldi zenbatu ziren 13 herrialdetan; aurten, berriz, mila bat herrialdetan. Aukerak askotarikoak dira; beraz, honelako ekitaldietan hautatu eta parte hartu behar da:\nAnimalien ongizatean oinarritutako kontzientziazio eta ingurumen-hezkuntzako ekintzak, bai helduentzat bai haurrentzat, hala nola hitzaldiak eta tailerrak (animaliak ez dira jostailuak).\nAnimalien ongizate-arazo jakin bati buruzko sentsibilizazioa areagotzeko edo gobernuak animaliak babesteari buruzko legeak onartzera bultzatzeko protesta-adierazpen baketsuak.\nMaskotak babesteko ekitaldiak animalien babesguneetan eta babeslekuetan.\nFuntsak biltzeko egintzak, hala nola kontzertuak edo gala solidarioak.\nBelaunaldi gazteenak hezteko eskola-ekitaldiak, animaliekin lotutako lehiaketak.\nLanak egiten dituzten animalien jabeei kontzientziatzeko tailerrak.\nAmorrua eta animaliak zaintzeko bestelako ekimenak sentsibilizatzea eta txertatzea.\nKomunikabideetan parte hartzea animalien arazoen eta Animalien Mundu Egunaren eta haien helburuen gaineko kontzientzia handitzeko.\nFededun pertsonentzako elizetan animaliak bedeinkatzeko zerbitzuak.\nNola lagundu animalia arriskugarriei\nHerritarrek arriskuan dauden espezieak berreskuratzen eta kontserbatzen lagun dezakete. Formula nagusietako bat ekosistemak edo espezie bera desagertzea eragiten duten produktuen kontsumoa saihestea da. Adibidez, habitataren deforestazioa da Sumatrako tigrea gutxitzeko arrazoi nagusietako bat. Modu iraunkorrean kudeatutako egur batean oinarritutako FSC ziurtagiri-zigilua duten produktuak erosten badira, arriskua duten eta arriskuan dauden espezieetatik datozen produktuen erabilera murrizten da. Arriskuan dauden animalietan oinarritutako produktuak eskuratzeak, delitu izateaz gain, izaki bizidun asko desagertzeko zorian jartzen ditu. Superstizioan oinarritutako medikuntzaren kasuan, ondorio zientifikorik ez duela frogatzen duen astungarria gehitzen da.\nEspezieak berreskuratzen laguntzeko beste modu bat da elkarte ekologistekin eta kontserbazionistekin lankidetzan aritzea, eta, halaber, legeak salatzen dituen edozein legeri salatu. Izaki biziduneren bati buruzko aipamen berezia egiten bada, GKE batzuk eta programa espezifikoak daude. Katamotz iberiarrak, Saiga antilopeak edo Sumatrako tigreak ekimen zehatzen ahalegina bideratu dute.\nanimaliak biodibertsitatea espezieak iraungipen mascotas-eu


Zer eragin izan dut nik finantza krisian? • ZUZEU\nGuztiok dugu finantza krisiaren berri. Baina, zer gertatu da? Zertan datza? Zer eragin dugu guk guztian? Nola funtzionatzen dute bankuek? Xikerrek, finantza-erakunde bateko langileak, banku eta kutxen funtzionamendua eta egungo egoera azaldu dizkigu. “Banku batek dirua erosi eta saldu egiten du, barazki-denda batek letxugak, tipulak eta tomateak erosi eta saldu egiten dituen bezala. Eta jendeak hori ulertzen ez duen bitartean, jai daukagu. Jendea ez da konturatzen diruak dirua balio duela, hau da, 100 eurok ez dutela 100 euro balio, diru salerosketetan interesak hartu behar dira kontuan. Arriskuak, denborak, helburua eta beste hainbat aldagaik baldintzatzen dute diruaren balioa. Hori ulertzea ezinbestekoa da finantza sistema ulertzeko eta sisteman parte hartzeko”.\nZer egiten du bankuak gure diruarekin?\nDemagun Paki geuregana datorrela 100.000 eurorekin diru horri errentagarritasuna ateratzeko. Diru hori epe batera jarri nahi du gordailu batean, urtebetera adibidez, eta denbora hori pasa eta gero, Paki geuregana joko du berriro diru hori berreskuratzeko eta interesak kobratzeko, edo gordailua berritzeko.\nAldi berean, Josean ere guregana etorri da 100.000 euroko hipoteka bat eskatzera. Guk bere egoera aztertu ondoren, hipoteka ematea erabaki dugu, Pakik utzitako diruarekin. Joseanek mailegu horrengatik interes batzuk ordaindu beharko ditu, hau da, Pakiri zati bat ordaindu beharko dio diru hori uzteagatik eta bankuak beste apur bat gordeko du beretzat, negozioak martxan jarrai dezan, edozein dendak bezala azken batean, baina denda batek baino mozkin-marjina askoz ere txikiagoarekin.\nZein da bezeroaren eragina finantza sistema barruan?\nDatu zehatzagoak emanda, demagun Pakik bere dirua eperako gordailu batean jartzen duela %2ra, eta Pakok euriborra + %0,5eko hipoteka ordaintzen ari dela. Momentu honetan euriborra %2an dago, beraz, bankuak %2,5eko mozkina lortzen du Pakiri esker. Urtebete geroago, Paki bueltan datorkigu gordailuan jarritako dirua berritzera. Guk %2a eskaintzen diogu berriz ere, baina Pakik esaten digu alboko bankuan bere 100.000 euroengatik %3a ematen diotela, eta eskaintza berdintzen ez badiogu, beste bankura eramango dituela 100.000 euroak. Momentu horretan, bezeroa espekulazioaren jokoan sartzen da bankuek eraginda.\nEta espekulazio joko horrek min handia egin dio finantza sistemari.\nHori da. Ezjakintasun handia dago eta hori oso arriskutsua da. Oro har, bezeroek ekonomiaz dakiten gauza bakarra telebistak eta egunkariek kontatzen dietena da, eta hori ez da nahikoa finantza jokoan sartzeko. Horregatik, alboko bankuan bere diruagatik diru gehiago ematen badiote, hara joango da, baina Pakik ez daki ekintza horrek sistema kapitalista kaltetzen duela. Eta orain, imajina ezazu Paki bezalako beste 500.000 pertsona daudela, jada ez dira 100.000 euro, 50.000.000 euro baizik\nNola kaltetzen dute bezeroek sistema kapitalista?\nBezeroak interes altuak eskatzen dituenean baina hipoteken prezioak berdin jarraitzen dutenean, bankutik irteten den dirua sartzen dena baino gehiago da, eta zulo bat sortzen da. Hori da banku askok egiten ari direna; bezeroak erakartzearren, interes oso erakargarriak eskaintzen dituzte, baina horrek guztiak zuloa besterik ez du sortzen, ez baitute dirurik sortzen bezeroei interesak ordaintzeko. Orduan kapital gehiago behar dute, eta horretarako bezero gehiago bereganatu behar dituzte produktu erakargarriagoekin. Eta zuloa handiagotzen doa dena behera erortzen den arte. Sorgin-gurpila da. Bai bankuek eta baita bezeroek ere gehiago nahi dute beti, baina hori ezinezkoa da. Guztiok horretaz jabetzen ez garen bitartean, finantza sistemak ahulduta jarraituko du, eta are gehiago gaur egun.\nBezeroak interes handiagoak eskatzen baditu, nahiz eta arriskutsua izan, bankuak onartu egiten badu, ez al dira bankuak krisiaren errundun nagusiak?\nBai. Baina beste erremediorik ez dugulako egiten dugu hori. Zure barazki-denda ondoan barazkiak erdi prezioan saltzen dituen beste denda bat irekitzen badute, prezioak jaistera behartuta zaude lehiatu ahal izateko, bestela, bezero guztiak galduko dituzu eta denda itxi beharko duzu.\nZer gertatzen da banku batek horrelako zuloa sortzen duenean?\nZulo hori estaltzeko bakuek lau irtenbide dituzte: porrot egin, estatuaren esku-hartzea baimendu, beste finantza-erakunde batekin fusionatu edo burtsara irten, orain Bankiak egin duen bezala. Gobernuak ez die finantza-erakundeei porrotean aitortzea uzten, horrek lurraldeko enpresa eta pertsonen aurrezkiak suntsitzen dituelako eta, horrenbestez, lurraldeko ekonomia behera datorrelako. Baina ez du esku-hartu nahi ere, horrek ekonomia nazionalari eragiten baitio –arrisku-sariari, alegia- eta estatuari dirua erostea garestiago irtengo baitzaio.\nBeraz, banku bat beste batekin fusionatu edota burtsara irteten dela entzuten dugunean, horrek esan nahi du bankua gaizki dagoela, ezta?\nBai hala da. Baina ez fusio kasu guztietan, fusiorako arrazoi asko baitaude.\nZer da bankuek egin beharko luketena?\nFinantza kudeatzaileon lana bezeroen dirua egoki eta zuhurtziaz kudeatzea da, dirua zeini eman eta zeini ukatu jakin behar dugu, diru hori bueltan jaso behar baitugu finantza sistema pikutara joan ez dadin. Nahiz eta gogorra iruditu, ezin zaio mundu guztiari dirua mailegatu. Eta horixe da banku guztiek egin beharko luketena, kapitalismo basatian sartu ordez eta diru-goseak itsututa jardun ordez, bezeroen dirua ondo kudeatu beharko lukete finantza sistemaren oreka mantentzeko eta gertatu dena ekiditeko.\nbankuak, Finantzak, Hipotekak, krisia, Kutxak\n3 pentsamendu “Zer eragin izan dut nik finantza krisian?”-ri buruz\nk 2011-07-12 12:56\nEz nuen uste bankuetako bezero arruntok hain ergelak eta, aldi berean, hain gaiztoak ginenik!\nGugatik, gure diru-irrikagatik joan daiteke pikutara kapitalismo basatia ez omen den kapitalismo goxo hau!\nBanku bat beti izango da etxe ondoko barazki-dendatxoa bezalakoa!\nNegozioaz baino lehen gutaz kezkatzen den erakundea! Gure zerbitzurako dagoena! Gure zerbitzura, nahiz eta askotan merezi ez dugun diru-mailegua ukatzen diguten!\nBistan da bankuek iraun ahal izateko baino ez dutela irabazi nahi!\nSantutasunaren esparrukoak, alajainkoa!\nGora San Botín!\nNolako argitasuna testu honek eskaintzen diguna!\nZaindu dezagun duguntxo hau, please!\nM 2011-07-12 14:09\nNoski kutxek irauteko egiten dutela, negozio bat direlako! Eta hori azpimarratzen da idatzian, beste denba bat bezala berak iraun nahi du, negozioa egiten, ez da ONG bat. Baina tamalez negozio horiei esker gure enpresak finantziatzen dira eta guk etxeak erosi ditzazkegu, horregaitik, kutxek beti irabaziak izan behar dituzte, dirua ematen jarraitu ahal izateko, dirua mugitzeko, gure enpresek hain beharrezkoak dituzten hobekutza eta I+D+i martxan jartzeko, guk ondoko dendara barazkiak erostea joan ahal izateko.\nHau izango litzateke bankaren lan “on” teorikoa. Ondoren, batez ere azken hamarkadetan, sartu diren jokuetan diru errezaz eta espekulazioaz itsututa egin diren inbertsioak aparte daude. Hori ustelkeria utsa da.\nBaina testu honek ondo azpimarratzen du, azken paragrafoan, zein den kutxakoek egin behar duten lan ona, bezeroarengaitik ikusi eta buruarekin egindako inbertsioak egin, ez diru errazaren bila jotea.\nAmaitzeko gogan izan, kutxek eta bankuek gugandik bizi direla, guk ematen diegu lana, guk hematen diegu baimena gauzak egiteko, azkenean gu gara dena martxan jarri duguna eta gu gara ere gelditu dezakeguna. Inorri ez zaio pistola bat buruan ipini hipoteka bat eskatzeko, noski bankuek dirua errez ematen zutela! baina suposatzen da pertsona helduak garela eta zuk jakin beharra daukazu noraino eskatu dezakezun gauzak okerrera joanda hipoteka trauma bat izan ez dadin. Guraso papera ezin zaio eskatu ez bankuei eta ez gobenuei. Etxeak oso garesti egon dira, bankuek dirua ematen zuten, baina okerrena GUK ordaindu dugula, GUK permititu dugu hau egiten eta garaian ez genuen ezer egin, ez protestarik, zergaitik GUK ere espekuzazio horretaz aprobetxatu nahi izan dugu.\nNoski guzti honek ñabardura asko dauzkala, hoi goitiko bista bat da, orduak beharko genituzke dena ondo azaltzeko!\nIrune 2011-07-12 15:50\nGuztiz bat nator zurekin, M. Inork ez digu pistola bat buruan jarri mailegu bat eskatzeko, bankuak ez dira gure amatxo edo aitatxo, helduak gara geure erabakiak hartzeko, onak ala txarrak. geure ardurapean egin ditugu engindako guztiak. bankuen jolasean sartu gara guk nahi izan dugulako. Nahiz eta egia izan askotan halabeharrez egin behar izan dugula. baina egia da. Taberna batera kafe bat hartzera goazenean ez zaigu burutik pasatzen kexatzea, baina gauza bat esango dizuet, tabernari bati kafe bat jartzea 3 xentimo kostatzen zaio. Hiru! Eta zenbatean kobratzen digute? horiek baino lapur handiagorik ez dago! egia da ere zerga asko ordaindu behar dituztela: alokairua, argia, ura, asegurua… Eta hori ere, GUK permititu dugu.\nNegozioak negozio dira, izan bankuak, tabernak ala fruta dendak. Enpresariek beren etxea zaintzea dute helburu, baina kontsumitzaileon ardura da gehiegikeriak onartzea edo ez.


MIGRAZIOARI BURUZKO ZENBAIT MITO DESEGITEN | Caritas Gipuzkoa\nMIGRAZIOARI BURUZKO ZENBAIT MITO DESEGITEN\nCáritas Internationalis erakundearen «Bidaia elkarrekin» kanpainak migrazioei buruzko ohiko topiko batzuen atzean zer errealitate dagoen azaltzen du.\nCáritas Internationalis mundu-mailako kanpaina bat egiten ari da 2017ko irailaz geroztik, “Bidaia elkarrekin” lelopean, mundu osoan migratzaileekin elkartzeko kultura sustatzeko. Kanpaina horren baitan gauzatzen diren sentsibilizazio-ekintzen artean, azpimarratzekoa da, gaur egun Europa hegoaldeko mugan bizi den migrazio-egoerarako bereziki egokia delako, kanpainaren webgunean jasota dagoen Migrazioari buruzko zenbait mito izeneko atala.\nIzan ere, sarreran azaltzen den eran, “migrazioa gai emozionala eta banatzailea izan daiteke hainbat herrialdetako politikan, komunitate interesdunetan eta baita familietan eta lagun taldeetan ere”.\nHori horrela, kanpaina honen baitan, migrazioari buruzko ohiko mito batzuk aurkezten ditu Cáritas erakundeak, eta haien atzean zer errealitate ezkutatzen den azaltzen du. Hona hemen adibide batzuk:\n1. Inoiz ez da egon hainbeste migratzaile eta errefuxiatu.\nHori egitate bat izango balitz bezala baieztatzen da askotan, hizkera oso emotiboa erabiliz. Batzuetan, immigranteen eta errefuxiatuen “inbasioa” edo “izurritea” dela ere esaten da, eta EBko eta Ipar Amerikako herrialde garatuetan bortxaz sartu nahi izan duten pertsonen istorioak kontatzen dira.\nErrealitatea, aldiz, bestelakoa da: migratzaile-kopurua, munduko populazioaren ehuneko gisa adierazita, konstantea izan da. Mende erdiz baino gehiagoz, migratzaileen kopurua munduko populazioaren %3 ingurukoa izan da. 1960 eta 2015 artean, migratzaileen kopurua 93 milioitik 244 milioira igo zen. Baina munduko populazioa ere 3 mila milioitik ia 7,3 mila milioira igo zen. 1990 eta 2010 artean, errefuxiatuen kopurua murriztu egin zen (18,5etik 16,3ra), eta gero areagotu egin zen (21,3 milioi 2016an) Siriako gerraren ondorioz neurri handi batean.\n2. Migratzaileak eta errefuxiatuak gizarte-prestazioen kontura bizi dira eta lapurtu egiten dute.\nHori ere askotan entzuten da, eta beste herrialde batzuetatik datozen pertsonak ez onartzeko arrazoitzat jotzen da; esaten da bertako herritarrek ezin izaten dutela lanik lortu atzerritarrak direla-eta, eta horiek gizarte-prestazioak jasotzen dituztela gainera.\nErrealitateak, berriz, agerian uzten du migratzaileek zerga gehiago ordaintzen dituztela jasotzen dituzten prestazioak baino, bertako herritarrek egin nahi ez dituzten lanak egiten dituztela, eta ez zaiela falta horretarako behar den trebetasunik.\n3. Immigrazioari ezarritako mugek ongi funtzionatu dute.\nMito horren arabera, “inbadituak” izaten ari diren herrialde batzuek sarrera-fluxuak itxi dituzte, hesiak jarriz. Beste herrialde batzuek ere berdin egingo balute, migratzaileek amore emango lukete.\nAzken 65 urteotako historiak, aldiz, erakusten du migrazio-politikak liberalizatu egin direla. Ikerketek agerian utzi dutenez, 1945etik 2010era arte, langile immigranteentzako, ikasleentzako eta familientzako politikak liberalizatzeko joerak egon dira 45 herrialde baino gehiagotan.\nZenbait herrialdetan, mugako kontrolak ikusgarriagoak dira, eta, batzuetan, zailagoa izaten da EBra eta Ipar Amerikara iristen diren immigrante irregularrek bisak lortzea. Baina gutxiengoa dira. Batetik bestera dabiltzan beste pertsona batzuk “erbesteratutzat” jotzen dira; hitz hori erdi mailako klasekoak diren, prestakuntza duten eta, gehienetan, zuriak diren pertsonentzat erabiltzen da. Espainia adibide ona da: gazte gaituak herrialdetik kanpora joaten dira etorkizuneko lan-aukeren bila.\n4. Migratzaile gehienak garatzeko bidean dauden herrialdeetan higitzen dira.\nIparraldeko herrialde garatuak hegoaldeko immigranteen fluxu jendetsua jasaten ari direla esatea oso klixe bidegabea da: 2013an, nazioarteko migratzaile guztien %35 garatzeko bidean dauden herrialdeen artean higitu ziren. Mundu osoan dauden hegoaldeko 82 milioi migratzaileak nazioarteko migrazioaren heren bat besterik ez dira; aldiz, 67 milioi pertsonak emigratu zuten iparraldeko herrialderen batetik beste herrialde garatu batera edo garatzeko bidean dagoen herrialde batera.\n5. Immigranteek harrera-herrialdeetako nortasuna kaltetzen dute, eta liskar kulturalak eragiten dituzte.\nAskotan esaten da Europaranzko emigrazio jendetsua bertako zibilizazioa, kultura eta oinarri erlijiosoa aldatzen ari dela.\nImmigrazioak kulturak mehatxatzen dituela dioen mitoa maltzurrenetakoa da, beldurrarekin eta xenofobiarekin jokatzen duelako. Europak mesede nabarmenak jaso izan ditu mende luzez leku batetik beste batera higitzen diren pertsonengandik. Estatu Batuek ere ongi erakusten dute nola eraiki daitekeen herrialde bat immigrazioan oinarrituta. Eta migrazioei esker eraiki zituen Europak bere hizkuntzak eta zenbaki-sistema.


Geneak, kaloriak eta bizitza-luzera | Consumer\nGeneak, kaloriak eta bizitza-luzera\nKaloria gutxiko dietak bizitza luzeagoarekin lotu izan dira azken urteotan. Hala ikusi da legamia, har eta ugaztunekin egindako eredu esperimentaletan. Baina inor ez da gai izan fenomeno hori ustekabekoa den edo dieta eta adina lotzen dituen mekanismorik dagoen azaltzeko. SIRT1 izeneko gene baten aurkikuntza orain azal lezake.\nHerri-tradizioak beti lotu izan ditu argalak eta urte gehiago bizitzeko aukera. Ez hori bakarrik: beti esan izan da denboran luzaroago iraun zezaketenak beren dieta hobeto «administra» zezaketenak zirela, eta bizitzeko adinako «argaltasun» batean iraun zezaketenak. Bestela esanda, ahalik eta energia-gastu txikiena zen, uste horren arabera, denbora gehiago bizitzeko aukera bermatzen zuena.\nHala ere, sinesmenak, belaunaldiz belaunaldi behatua, oinarri zientifikoa du. Eta hori eredu esperimental gisa erabiltzen diren organismo bizidun askotan egiaztatu da. Legamietan ikusi da, Caenorhabditis elegans zizare ezagunean, eta ugaztunetan arratoi eta sagu esperimental gisa. Bere kode genetikoan egindako aldaketei esker, bere batez besteko bizitza bikoiztu ere egin da. Hori bai, egoera semiletartikoan bizi da, eta hori ez da oso interesgarria inongo gizakirentzat.\nBi ikerketa independentek geneen, kalorien eta bizi-itxaropenaren arteko erlazioa berresten dute lehen aldiz.Harvard Medical Schooleko David Sinclair-ek Science-n argitaratutako\nbatek eta Massachusetts Institute of Technologyko Leonard Guarantek Nature-n argitaratutako beste batek galtzerdiari buelta eman diote. Ez dute aurkitu dieta eta adina lotzen dituen mekanismo primarioa, baina bai hasteko puntu bat, SIRT1 genea. Kaloriak murrizten dituzten dietek bizi-itxaropena luzatzen lagun dezaketela erakusten duen lehen ebidentzia da.\nHain zuzen, XX. mendearen lehen laurdenean egindako ikerketen arabera, higienismoaren eta biologia molekularreko lehen aurrerapenen bidez ikusi zen argaltasun handiko pertsonek, dieta hipokalorikoekin denbora luzean elikatuta zeudenek, askoz urte gehiago bizitzea lortzen zutela. Beti esan izan da energia gutxi kontsumitzen zela eta, horrekin batera, metabolismo basala eta oxidazio-estresa murrizten zirela. SIR2 genearen aurkikuntza legamia eta harretan, eta haren ekintza bizi-itxaropenean, eta, ondoren, haren ortologoa.[equivalente]ugaztunetan, SIRT1 geneak mekanismo erregulatuago baten existentziaren itxaropena piztu zuen.\nSinclairren taldeak badirudi eman duela mekanismo horren lehen pistetako bat. Laborategiko arratoiak elikadura hipokalorikoa eginez, intsulina eta hazkuntza-faktoreak gehituz, egiaztatu zuen SIRT1 geneak DNAri eragiten diola, zelulen heriotza eragiten duen faktore bat inhibituz. Beste era batera esanda, faktoreen konbinazioak zelulen batez besteko bizitza luzatzen du, birjarpen natural mugatua dutenak barne.\nBestalde, zaintzaileen ikerketak gantz-mailak eta gene horrekin berarekin duten erlazioa ebaluatzen ditu. Ikertzaileak iradoki du sirt1ek koipeen mobilizazioa sustatzen duela, eta, beraz, pilatzen diren ehunetan eragiten duela, eta, ondorioz, dieta hipokalorikoaren ondoren kontsumitzen dela. Guarenteren iritziz, adipozitoak (gantz-zelulak) zuzentzen dituzten mekanismo molekularrak «lehen urratsa» izan daitezke dieta hipokaloriko eta bizi-itxaropen altu bihurtzeko.\nBi ikerketa horien emaitzak eta laurogeita hamarreko hamarkadaren erdialdetik aurrera argitaratu diren beste batzuk alarma-mekanismo gisa ageri dira, kaloria-maila txikiegia duten elikagaien edo dieten urritasuna konpentsatzeko.\nBi lanek azalpen osagarriekin ematen duten alerta-mekanismo horren arabera, SIRT1 genea «biziraupen- eta defentsa-mekanismoen koordinatzailea» da, elikaduraren murrizketaren aurrean. Era berean, zeregin garrantzitsua izan lezake bizitza luzatzeko.\nAurkikuntzak gorabehera, ikertzaileak erne daude. Gorputza egoera onean edukitzeko modurik onena, elikadura egokia eta bizimodu osasungarria izatea da. Kaloria-murrizketak, gainera, gutxieneko energia-gastu bat egitera behartzen du, eta horrek jarduera galtzea esan nahi du. Kontua da, ikerketa guztiek puntu berera eramaten badute, ez dela bizitza-urteak irabaztea, baizik eta irabazten dutenek kalitate-maila ezin hobea izatea. Urteen baturak, logika biologikoagatik, zahartzearen ezaugarri diren gaixotasunetara darama, eta oraindik inork ez daki arma eraginkorrik egongo den ala ez.\n2 bizi-itxaropena Dieta hipocalórica-eu kaloria logevidad-eu t1


Elkarrekin gehiago gara • ZUZEU\nGuraSOS taldeak manifestazioa deitu du Donostian igande honetarako, otsailak 19, “Elkarrekin gehiago gara. Adostasuna, besterik ez” leloarekin.\nEra berean, Ahaldun Nagusiari, Markel Olanori, haiekin harreman zuzena izan dezan eskatu dio, elkarrizketa bidea jorratzeko eta elkarrengana hurbiltzeko aukerak aztertzeko.\nItsasoak eta haizeak edertasun guztia agertzen duten leku honetan, Haizearen Orrazitik, deia egiten diogu gizarteari.\nEsan diezaiogun EZ fede ekintzei, eztabaida garden eta sosegatu bat nahi dugu. Informazio eta eztabaida askatasuna.\nGure osasunari eragiten dioten gaietan ez gaitu inork ordezkatzen, ezta gure seme-alabak ere. Iritzia emateko eskubidea dugu, baita gure onespena informatua izan dadin ere.\nHorrela, Gipuzkoako Diputatu Nagusia den Markel Olanori dei egiten diogu , beste behin, gurekin bildu dadin eta aurrez-aurre hitz egin dezagun, eta utz dezagula alde batera komunikabide bidezko interpelazioa.Uztailaren 6az geroztik ari gara bilera hori egin nahian, eta gutaz, zein gure proposamenetaz hitz egin baino, elkarbanatzea eta azaltzea egokiagoa litzatekeela uste dugu. Guk zuen irudipenak entzun nahi ditugu, eta honekin batera, elkarrizketa bilatu eta baita gerturatze aukerak ere\nadostasuna, elkarrizketa, eztabaida, Gipuzkoa


mobilizazioa | Irati Irratia mobilizazioa – Irati Irratia\nMobilizazio deia ostalaritza kinka larrian baitago\n13 azaroa, 2020 13 azaroa, 2020 Irati Irratia\tBerriak, Ekonomia, Elkarrizketak\tDavid Castillo, mobilizazioa, Ostalariza, Sostalaritza\tLeave a comment\nOsasun krisiak hainbat bazter nahastu ditu. Besteak beste egoera zinez zaila bizitzen ari diren ostalaritzako lagunak izan ditugu gaur gurean, SOStalaritzako kidea den David Castilloren ahotsetik. Berak adierazi digu milaka familia direla euren etorkizuna jokoan dutenak eta honezkero Nafar Gobernuari erantzukizuna eskatzen ari zatzaio, negozio eta enpleguak mantendu daitezen. Eskakizun hau ozentzeko igande honetarako mobilizazioa […]\n10 uztaila, 2020 10 uztaila, 2020 Irati Irratia\tAgoitz, Berriak, Ekonomia\tagoitz, mobilizazioa, Siemens Gamesa\tLeave a comment\nSiemens Gamesak Agoitzen duen lantegia ixtea erabaki zuen ekaina amaieran 239 langile kalean utziz. Ezkeroztik, hainbat ekinbide eraman dituzte aurrera enpresako komitetik eta esanguratsuena uztailaren 11n Iruñean izanen den mobilizazioa izango litzateke. Honen aurrean, Agoitzeko hainbat eragilek, udalak eta zonaldeko hainbat toki entitatek euren babesa adierazi diete langileei eta Agoitzen burutu den prentsaurrekoan mobilizaziorako deialdia […]


Sommetfire-ren Zerbitzu tekniko ofiziala - Sareteknika\nSommetfire-ren Zerbitzu tekniko ofiziala\nPellet-berogailu bat badaukazu, eta berrikusi, ukituren bat eman edo konpondu behar baduzu, jar zaitez harremanetan Sareteknikan eskaintzen dugun Sommetfire-ren zerbitzu tekniko ofizialarekin. Espezialistak gara airea girotzeko tresnak konpontzen, hala nola Sommetfire markako biomasa bidezko berogailuak.\nSareteknika iaztik arduratzen da Sommetfire-ren zerbitzu tekniko ofiziala, baita Equation etxearenaz ere. Primeran ezagutzen ditugu Sommetfire berogailuen funtzionamendua eta prestazioak;hortaz, berme guztiekin konpontzen eta martxan jartzen ditugu.\nSaretekninaren sare zabalari esker, etxetik gertu aurkituko duzu behar dituzun zerbitzua eta ordezko piezak eskuratzeko zentro bat. Utz ezazu zure berogailua Sommetfire-ren zerbitzu tekniko ofizialaren esku, eta jar zaitez harremanetan Sareteknikarekin. Airea girotzeko zure gailuak egoera onena mantentzeaz arduratzen gara, erabat lasai eta eroso egon zaitezen.


Bernardo Atxaga Katedraren aurtengo programa, datorren astetik aurrera New Yorken | Etxepare Euskal Institutua\nEuskal Filologia ikasi zuen Deustuko Unibertsitatean eta Londreseko King´s Collegen literatura argentinarrari buruz doktore tesia burutu zuen. 1989 urtetik Erresuma Batuan bizi da, literatura irakasle izan da Hispanicaseko sailetan Exeterreko Unibertsitatean, Londreseko Goldsmiths Collegen eta gaur egun Aberdeeneko Unibertsitatean egiten du lan. Renoko Unibertsitatean ikerlari izan zen 2001eko udaran. Bere ikerketa interesak, besteak beste, euskal literatura garaikidea eta baita artea izan dira. Esate baterako Guggenheim museoari buruz argitaratu du eta teoriari dagokionez memoriari buruzko ikasketen arloan ale berezia argitatu zuen, Trauma, Therapy and Representation, Edimburgoko Paragraph aldizkarian.


Zer gaitasun garatu beharko lituzkete pertsona gazteek lana aurkitzeko? - Aktualitatea - Ikasmina\nGaitasun-arrakala hori nabarmena da big data, adimen artifiziala edo marketin digitala bezalako esparruetan, eta gabeziak hautematen dira komunikazioa, analisia edo lidergoa bezalako gaitasunetan. Halaber, nabarmentzekoa da ekimena, autonomia edo lanarekiko konpromisoa bezalako jarreren garrantzia.\nIldo horretan, txostenak hainbat ekimen proposatzen ditu: enpresak ikasketa-planen diseinuan inplikatzea, orientazio profesionala hobetzea, STEM ikasketak sustatzea, eta emakumeen parte-hartzea bultzatzea profil teknologikoetan eta LH dualean, besteak beste.\nEtorkizuneko gaitasun profesionalak


Argazki herrikoia aterako dute Amoroton, medikuaren zerbitzua herrian jasotzen jarraitu nahi dutela aldarrikatzeko - Lea-Artibai eta Mutrikuko Hitza : Lea-Artibai eta Mutrikuko Hitza\nMaiatzaren 30ean sinadurak batu zituzten. Argazkia: Amorotoko Udala.\nMediku zerbitzua herrian berton edukitzeko aldarrikatzeko argazki herrikoia aterako dute Amorotoko plazan, domekan [ekainak 13], 13:00etan. Deialdia herritarrek egin dute.\nMaiatzaren 17tik osasun zerbitzuaren aurrez aurreko arretarik ez daukate Amoroton eta Mendexan, eta zerbitzua lehenbailehen berrezartzeko mobilizatzen ari dira herritarrak, esate baterako, maiatzaren 30ean sinadurak batu zituzten bi herriotan.\nOrain arte arreta eman dien medikuak lekualdaketa eskatu zuen, eta haren plaza ez dute bete, momentuz. Barrualde-Galdakao ESIko arduradunek plaza esleitu bitartean ordezkapen bidez beteko zutela hitz eman zieten, baina, ez daukate ordezkorik, eta ondorioz, Lekeitioko anbulatoriora joan beharra daukate aurrez aurreko zerbitzua jaso behar dute.


Zestoako AEK-n euskara eta abar (Sorkunde Etxezarreta) | danbolin\nZestoako AEK-n euskara eta abar (Sorkunde Etxezarreta)\nIkasturte amaiera gerturatzen ari zaigu eta aurtengoan bizi izan duguna herritarrekin konpartitzea polita litzatekeela pentsatu dugu. Gaurkoan gurean alfabetatzen ari den Sorkunde Etxezarretaren balorazio pertsonala dakarkizuegu txoko honetara! Datorren astean ere elkarbanatuko ditugu beste hainbat kontu eta anekdota. Ordura arte, Sorkunderekin uzten zaituztegu:\nAEK-ko aurtengo ikastaroa, 2018-2019, amaitzear dago; une aproposa, beraz, atzera begiratu eta egindakoei errepasotxo bat emateko.\nAutoikaskuntzan gabiltzanoi, aurtengo ikastaroan gai berezi bat lantzea proposatu zigun gure andereño den Elik: autogestioa eskoletako jangeletan. Helburua zen, bereziki, Zestoako eskolako jangelako erabiltzaileen asebetetze-diagnosia egitea, inkesta baten bidez.\nEskolako zuzendaritzak inkesta egitea onartuko balu, eta AEK-ko autoikaskuntzako ikasleok proiektu hau aurrera atera nahiko bagenu, datorren ikastarorako lana izango dugu.\nIkasturte honetan, jangeletako elikadurari buruzko hamaika artikulu aztertu ditugu, non argi irakur daitekeen egun eskoletako jangela gehienek cateringa erabiltzen dutela eta hauetan erabiltzen diren elikagaien %90 kanpokoak direla.\nHori horrela bada ere, mugimendu baikor bat pixkanaka indartzen ari dela ohartu gara; hau da, bertako sukaldea bertako jakiekin. Bertako nekazaritza sustatu eta babestu nahi duen mugimendua, hain zuzen ere.\nGai honi buruz zuzenean jakin genezan, goiz bateko txangotxo bat egin genuen Azpeitiko “Elikagunea” dendara. Bertan, 150km-ren bueltan ekoizten diren elikagaiak soilik saltzen dituzte eta egunero egiten dituzten plater prestatuetan erabiltzen dituzten elikagaiak ere, %100 bertakoak dira.\nElikaduraren gaia gustuko dut, jaten eta edaten dugunak eragin handia baitu geure osasunean. Beraz, gai honi jarraipena emango diogun esperantzan nago.\nBeste ateralditxo bat ere antolatu genuen. Oraingoan, inguruak oraindik ezagutzen ez ditudanaren aitzakia medio, San Prudentzion egin genuen geure mintza-saioa. Ibilaldi ederra izan zen hura. Inguruko energiaz beteriko txokoetara eraman gintuen gidari izan genuen Encarnik. Geuk eramandako hamaiketako bikaina, berriz, Askizuko auzoan egin genuen, bapo geratu ginen arte. Eta bukatzeko, kafea Zumaian. Benetan goiz ederra izan zen hura; ikasgela barruan ditugun mintza-saioak gutxietsi gabe, noski.\nHemendik gutxira, Santa Engrazira goazela entzun dut.\nBestalde, Zestoan euskararekin zerikusirik duen ekintzaren bat badago, seguru asko AEK partaide. Hala, joan zen abenduan AEK-k eta Danbolinek batera festa ederra prestatu ziguten Zestoan. Lehenengoak, urtero Euskararen Egunaren bueltan ekintzaren bat antolatzen duelako eta bigarrenak, 200. alea argitaratu zuela ospatzeko. Arkupetan bildu ginenok ardoa dastatuz, saltxitxak janez eta aho bizi-biziz kantatuz gozatu genuen goiz eta eguerdia. Hura bai giroa!\nAurrera jarraituz, AEK-k interesaturik zeuden herritar guztientzat antolatu zuen beste ikastaro bat, hitano ikastaroa, hain zuzen. Sei aste iraun zituen ikastaro honek, Ritxi Lizartzak eman zigun ostiral arratsalde eta larunbat goizetan. Kopetak izerditan izan bagenituen ere, algara galantak egin genituen ikastaroan zehar.\nMerezi izan du ikastaro honek, zaila egin bazitzaidan ere, gustura jarraitu nuen, euskara egoera ezberdinetan erabiltzeko aukera areagotu egin baitzait.\nInteresaturik gaudenontzat, AEK-k hitanoa astean behin praktikatzeko aukera eskaini digu.\nOrain arte adierazitakoaz gain, AEK-ko kontuetan Korrika aipatu beharra dago. 21. Korrika Zestoatik igaro zen eta herritar askok parte hartu ere bai. Hainbat astetan zehar Zestoako kaleetan Korrikako prestakuntzak present egon ziren, apirilaren 12rako giroa berotuz. Gazteek antolatutako Korrikako bertso-afarian ere egon ginen hainbat herritar, gazte eta ez hain gazte, giro onean.\nAizu, eta euskararen erabilera nolabait bultzatu nahiko zenukeela? Bada, Mintzalagun egitasmoa ere badago herrian. Izan zaitez mintzalagun!\nBukatzeko, honako hau azpimarratu nahi dut: Zestoako AEK-ko langileak gogoz ari dira. Bai ikasgeletan eta bai ikasgeletatik kanpo antolatzen dituzten ekintzetan, argi asko ikus daiteke diodan hau. Lana gogoz egiten den lekuaren giroa atsegingarri denaren iritzia dut eta horrela, ni gogo onez joaten naiz astero AEK-ra, mintza-saio eta tutoretzara. Parte naizen mintza-taldeko giroa bikaina da eta kideak, lagun ezin hobeak.\nDatorren ikastaroan, ostera, AEK-k hortxe izango nau ikasle. Bai horixe!\nBeraz, oporretatik bueltan ikusiko dugu elkar; ordura arte, bejondeizuela!!\nPrevious Article Triki eta pandero emanaldia eskainiko dute ostegunean musika eskolako ikasleek\nNext Article 150. Gurutzeagako txoko maitea


1.–Aurretiazko administrazio baimena eta eraikitzeko administrazio baimena eskatzea.\nNafarroan parke eolikoetarako baimena arautzen duen maiatzaren 8ko 56/2019 Foru Dekretuan ezarritakoa dela bide, 2020ko maiatzaren 25ean Agrowind Navarra 2013 SL enpresak eskaera aurkeztu zuen Industriaren, Energiaren eta S3 Proiektu Estrategikoen Zuzendaritza Nagusian, Jenariz parke eolikoa eta energia ateratzeko azpiegiturak eraikitzeko aurretiazko administrazio baimena eta eraikitzeko administrazio baimena eskatzeko.\nHorretarako, Agrowind Navarra 2013 SL enpresak Jenariz parke eolikoaren proiektua eta Jenariz azpiestazio elektrikoaren proiektua aurkeztu zituen, Francisco Javier Gala Lupiani industria ingeniariak sinatuak.\nDokumentazioaren arabera, 24 MW-eko parke eolikoa 4 MW-eko potentzia unitarioko sei haize sorgailuk osatzen dute, Miranda Argako udal mugartean. Parkea ustiatuko den tartean baliabide eolikoa behar bezala ebaluatzeko, neurketa dorre bat instalatzeko aukera aztertu da.\nEgitasmo horrek barne hartuko luke haize sorgailuak, behar diren bideak, drainatzeak eta sare elektrikoak ezartzea, lurrak mugitzea eta, oro har, parke eolikoa erabat instalatzeko behar diren sistema guztiak jartzea.\nAzpiestazio jasotzailea ere sartu da, 30/132 kV-ekoa; parkeko energia ateratzeko elementu zentralizatzailea izanen da. Parke eolikoak energia lur azpiko 30 kV-eko zirkuituetatik ekarriko du, 132 kV-eko ebakuazio linearen tentsiora aldatzeko.\n132 kV-eko ebakuazio lineak aurretik aipatutako parketik iritsitako energia garraiatuko du, zenbait konexio puntu eta azpiestazio elektriko zeharkatuz lehendik baden Olite azpiestazioraino; azken hori Red Eléctrica de España SAUrena da. Azpiegitura horiek beste proiektu batzuetan landu dira.\nParkea Linte parke eolikotik hego-mendebaldera dago eta San Marcos II parke eolikotik hego-ekialdera; haize sorgailuek kokaleku hauek izanen dituzte:\nUTM KOORDENATUAK ERS89 (30. EREMUA)\nHaize sorgailuaren modeloari dagokionez, dokumentazioan GE fabrikatzailearen makina bat jaso da; turbinaren diametroa 140-116 mHH izanen da eta errotorearen diametroa, berriz, 140 metro.\nDokumentazioak aurreikusten du gauzatzeko aurrekontua 14.585.880,49 eurokoa izanen dela parke eolikoaren kasuan, eta 1.344.386,67 eurokoa azpiestazioaren kasuan.\n2.–Aurrekariak: Ingurumenaren arloko eta lurralde antolamenduaren eta hirigintzaren arloko organo eskudunek izapidetzea.\nIngurumeneko eta Lurraldearen Antolamenduko zuzendari nagusiaren ekainaren 14ko 400E/2018 Ebazpenaren bidez, “Nafarroako Proiektu Eolikoa” udalez gaindiko proiektu sektorialari buruzko ingurumen eraginaren adierazpena egin zen, Agrowind Navarra 2013 SL enpresak sustaturik. Hona hemen edukia:\n–Linte parke eolikoaren aldeko txostena ematen da LI-1 zenbakitik LI-11 zenbakira bitarteko haize sorgailuentzat, 2018ko ekainaren 1eko dokumentazioaren arabera, betiere LI-05, LI-06 eta LI-07 haize sorgailuak bateragarriak baldin badira hirigintza aldetik.\n–San Marcos I parke eolikoaren aldeko txostena ematen da SM1-01 zenbakitik SM1-8 zenbakira bitarteko haize sorgailuentzat, eta San Marcos II parke eolikoaren SM2-03 zenbakitik SM2-10 zenbakira bitarteko haize sorgailuentzat, 2018ko ekainaren 1eko dokumentazioaren arabera; SM1-9 eta SM1-10 eta SM2-01 eta SM2-02 haize sorgailuentzat kontrako txostena ematen da, azalpen zatian adierazitako arrazoiengatik.\n–Corraliza Paulino parke eolikoaren kontrako txostena ematen da, arrazoi hauengatik: inguruan abifauna mehatxatua dagoelako, instalazioekin talka egiteko arrisku handia dagoelako, hegazti horiei beren ziklo biologikoaren fase batzuetan eragiten ahal zaizkien eragozpenengatik, estepako abifaunaren eta hegazti urtarren joan-etorrietarako izan dezakeen hesi-efektuagatik, energia garraiatu eta banatzeko hurbil dauden beste instalazio eoliko batzuekin batera sor dezakeen eragin metatuagatik, paisaiaren gaineko ukipenengatik eta Monte Plano lekunearen apartekotasun ekologikoagatik.\n–Tres Hermanos parke eolikoaren kontrako txostena ematen da, arrazoi hauengatik: estepako abifaunaren kontserbaziorako interesekoak diren guneen artean kokatzen delako, inguruan dagoen abifauna mehatxatuarentzat hesi-efektua sortzen duelako, hegaztiek instalazioarekin talka egiteko arrisku handia dagoelako, hegazti horiei beren ziklo biologikoaren fase batzuetan eragiten ahal zaizkien eragozpenengatik eta paisaiaren gainean ukipen nabarmena eraginen duelako parke eolikoen aprobetxamendu handia dagoen eremu batean.\n–Jenariz parke eolikoaren aldeko txostena ematen da, 2018ko ekainaren 1ean aurkeztutako dokumentazioaren arabera, JE-07 zenbakitik JE-12 zenbakira bitarteko haize sorgailuei dagokienez, lerrokadura bakarrean jarriz gero, eta kontrako txostena, berriz, JE-01 zenbakitik JE-06 zenbakira bitarteko haize sorgailuentzat, faunaren gain eraginen lukeen ukipen kritikoagatik, hesi-efektua sortuko lukeelako estepako abifauna kontserbatzeko garrantzitsuak diren eremuen artean kokatzen den alde batean.\nEbazpen horretan ezarri zen espedienteari atxikitako dokumentazio teknikoan jasotako baldintzei jarraikiz eginen dela jarduera, eta gainera, zuzenketa neurri eta ingurumen jarraipena egiteko neurri jakin batzuk beteko direla.\n2018ko abuztuaren 24an, Agrowind Navarra 2013 SL sustatzaileak proiektuaren testu bategina aurkeztu zuen, zeinean, beste puntu batzuen artean, ingurumen eraginaren adierazpenak (IEA) ezarritako baldintza bat argitzea eskatzen baitu, abifaunaren jarraipenari buruzkoa, zehatz esateko. Ingurumeneko eta Lurraldearen Antolamenduko zuzendari nagusiaren irailaren 11ko 698E/2018 Ebazpenaren bidez, aurreko 400E/2018 Ebazpena, ekainaren 14koa, partez aldatu zen.\nBestalde, Nafarroako Gobernuaren 2018ko urriaren 3ko Erabakiaren bidez, Nafarroako Proiektu Eolikoa udalez gaindiko proiektu sektoriala onetsi zen, determinazio hauekin:\na) Linte parke eolikoko LI07, LI06 eta LI05 haize sorgailuak ukatzea, otsailaren 26ko 125/1996 Foru Dekretuaren 2. artikuluan adierazitakoa oinarri hartuta eta artikulu horren ondorioetarako.\nb) San Marcos I, San Marcos II, Linte eta Jenariz parke eolikoak eta horiei lotutako instalazioak espedienteari erantsitako dokumentazio teknikoko baldintzen arabera eta Ingurumeneko eta Lurraldearen Antolamenduko zuzendari nagusiak ekainaren 14an emandako 400E/2018 Ebazpenean ezarritakoen arabera garatuko dira, San Marcos I, San Marcos II, Linte, Jenariz, Tres Hermanos eta Corraliza Paulino parke eolikoetako ingurumen eraginaren adierazpena eman zuena.\nc) Mugaketa grafikoak UPSaren araudira egokitu beharko du, bereziki “UPSaren eremua” izeneko 1. artikulura. Linte parke eolikoko LI05 haize sorgailuaren inguruan mugatutako eremuak ez du kontuan hartu behar haizeak neurtzeko proposatzen den estazioa.\n3.–Garraio sarera konexioa eta sarbidea izateko baimena.\nSektore Elektrikoari buruzko abenduaren 26ko 24/2013 Legearen 53. artikuluak ezartzen du “ezin izanen dela sorkuntzarako instalazioetako administrazio baimenik eman titularrak aldez aurretik ez baditu lortu banaketa edo garraio sareetan sartzeko eta konektatzeko baimenak”.\n2020ko urtarrilaren 21ean Red Eléctrica de España SAUk dokumentu hau argitaratu zuen: “Erantzun eguneratua, gaur egungo OLITE 220 kV azpiestazioan garraio sarera sarbide koordinatua izateari dagokionez, Merkatuen eta Lehiaren Batzorde Nazionalak CFT/DE/051/18 sarbide-gatazkaren ebazpenean jasotakoaz bestelako edukiera-banaketa egiten duena”.\n2020ko azaroaren 10ean Red Eléctrica de España SAUk dokumentu bat eman zuen, “Konexioa egin eta IVCTCra igortzeko erantzuna, garraio sareari lotzeko OLITE 220 kV-eko azpiestazioan”. Dokumentu horretan konexio baimena eman zitzaien honako instalazio hauei, zeinek jada bazeukaten aurretiazko sarbide baimena:\n–Linte parke eolikoa: 33 MW-eko potentzia instalatua / potentzia izendatua.\n–Jenariz parke eolikoa: 24 MW-eko potentzia instalatua / potentzia izendatua.\n–San Marcos II parke eolikoa: 6 MW-eko potentzia instalatua / potentzia izendatua.\n4.–Dokumentazioa ingurumenaren arloko eta lurralde antolamenduaren eta hirigintzaren arloko organo eskudunei igortzea.\nNafarroan parke eolikoetarako baimena arautzen duen maiatzaren 8ko 56/2019 Foru Dekretuaren 15. artikuluan ezarritakoa ikusita, Industria Antolamenduaren, Azpiegitura Energetikoen eta Meatzeen Zerbitzuak dokumentazioaren kopia igorri zien ingurumenaren arloko eta lurralde antolamenduaren eta hirigintzaren arloko organo eskudunei, egiazta zezaten proiektuak betetzen zituela ingurumen arloko izapideen eta hirigintza baimenen ebazpenak.\n2020ko uztailaren 21ean Lurraldearen Antolamenduaren Ataleko Landa-lurzoruaren Bulegoak 0003-OT12-2020-000070 txostena eman zuen Jenariz parke eolikoari buruz; bertan adierazi zenez, aurkeztutako dokumentazioa ikusita, ez zen beharrezkotzat jo lurzoru urbanizaezineko baimen berria izapidetzea.\nHala ere, proiektuak neurketa dorrearen kokalekua aldatu zuen, ingurumen eraginaren adierazpenean aurkako balorazioa jaso zuen haize sorgailu baten kokaleku berean baitzegoen. Ezin da ulertu kokaleku hori parkearen baimenean jasota dagoenik. Horregatik, neurketa dorreak hirigintza baimen berria behar duela adierazten da.\n2020ko uztailaren 29an Ingurumen Eraginaren Atalak 0003-0215-2020-000173 txostena eman zuen, eta bertan zenbait baldintza eta gomendio jaso zituen. Industria Antolamenduaren, Azpiegitura Energetikoen eta Meatzeen Zerbitzuak txosten horren kopia bat igorri zion Agrowind Navarra 2013 SL enpresari, eta hark erantzuna eman zuen 2020ko irailaren 17an.\nErantzuna eta espedientean bildutako dokumentazio guztia ikusita, Ingurumen Eraginaren Atalak 0002-0106-2020-000082 txostena eman zuen 2021eko urtarrilaren 19an.\n5.–Kontsultak ukitutako administrazio publikoei, erakundeei eta enpresei.\nEra berean, maiatzaren 8ko 56/2019 Foru Dekretuaren 15. artikuluan ezarritakoa ikusita, Industria Antolamenduaren, Azpiegitura Energetikoen eta Meatzeen Zerbitzuak proiektuaren separatak igorriko dizkie bere ardurapean ondasunak eta eskubideak dituzten edo zerbitzu publikoak edo interes ekonomiko orokorrekoak ematen dituzten erakunde, enpresa edo administrazio publikoei, ezar ditzaten bidezkoak diren baldintza teknikoak.\nZehazki, separatak honako hauei igorri zaizkie:\n1. Miranda Argako Udala.\n2. Aire Segurtasuneko Espainiako Agentzia.\n3. Ebroko Konfederazio Hidrografikoa.\n4. Nafarroako Gobernuko Herri-lanen eta Azpiegituren Zuzendaritza Nagusia.\nHonako hauen erantzunak jaso dira:\n1. Aire Segurtasuneko Espainiako Agentzia 2020039244 txostenean adierazten denez, proiektatutako jarduketak baldin badaude zortasun aeronautiko zibil/militarrek ukitutako lurretan eta/edo lurretik 100 metrora baino gorago, orduan interesdunak baimena eskatu beharko dio Aire Segurtasuneko Espainiako Agentziari zortasun aeronautikoen kasuan, zuzenean edo hirigintza eskumenak dituen administrazioaren bitartez (udal baimena edo lizentzia behar izanez gero), gauzatu aurretik.\n2. Nafarroako Gobernuko Herri-lanen eta Azpiegituren Zuzendaritza Nagusia. 2020ko ekainaren 23ko 2020/373759 txostenean adierazten da proiektatutako jarduketak eragina duela Nafarroako Errepideen Sarean, Tafalla eta Miranda Arga arteko NA-6140 tokiko errepidearen 14+415 kilometro puntuaren ezkerreko aldean dagoen sarbide bat egokituko baita. Sustatzaileari adierazten zaio ezen, lanak gauzatu aurretik, eta haietarako behar den baimen eskaerarekin batera, egin beharreko obrak zehazten dituen dokumentazio teknikoa aurkeztu beharko duela Zuzendaritza Nagusian, hala badagokio, baimena eman dezan.\n6.–Aurretiazko administrazio baimena eta eraikitzeko administrazio baimena proposatzea.\nMaiatzaren 8ko 56/2019 Foru Dekretuaren 5. artikuluarekin bat etorriz, espedientean Agrowind Navarra 2013 SL enpresaren gaitasun tekniko, ekonomiko eta legalaren ziurtagiria ageri da.\nHalaber, erantzukizun sozial korporatiboen jarduketen agiria ere ageri da, maiatzaren 8ko Foru Dekretuaren 14. artikuluarekin bat etorriz.\nAurkeztutako dokumentazioa ikusita, eta maiatzaren 8ko 56/2019 Foru Dekretuan ezarritakoari erreparatuz, zeinaren bidez arautzen baita parke eolikoetarako baimena Nafarroan, Industria Antolamenduaren, Azpiegitura Energetikoen eta Meatzeen Zerbitzutik proposatzen da Agrowind Navarra 2013 SL enpresak eskatutakoa onartzea, kontuan hartuz ingurumenaren arloko eta lurralde antolamenduaren eta hirigintzaren arloko organo eskudunek ezarritako baldintzak eta espedientean jasotako txostenetan bildutako oharrak.\nAdierazitakoarekin bat, eta Nafarroako Foru Komunitateko Administrazioari eta foru sektore publiko instituzionalari buruzko martxoaren 11ko 11/2019 Foru Legearen 32. artikuluak ematen dizkidan eskudantziak erabiliz,\n1. Agrowind Navarra 2013 SLri aurretiazko administrazio baimena ematea Jenariz parke eolikoari (24 MW) eta azpiestazio jasotzaileari (30/132 kV) dagokienez. Neurketa dorrea administrazio baimen honetatik kanpo geratzen da.\n2. Agrowind Navarra 2013 SLri eraikitzeko administrazio baimena ematea, Francisco Javier Gala Lupiani industria ingeniariak sinatutako proiektuen arabera, eta honako hauek ezarritako baldintzak zainduz:\n–400E/2018 Ebazpena, ekainaren 14koa, Ingurumeneko eta Lurraldearen Antolamenduko zuzendari nagusiak emana.\n–698E/2018 Ebazpena, irailaren 11koa, Ingurumeneko eta Lurraldearen Antolamenduko zuzendari nagusiak emana.\n–0003-0215-2020-000173 txostena, 2020ko maiatzaren 25ekoa, eta 0002-0106-2020-000082 txostena, 2021eko urtarrilaren 19koa, Ingurumen Eraginaren Atalarenak.\n–Nafarroako Gobernuaren Erabakia, 2018ko urriaren 3an hartua.\n–0003-OT12-2020-000070 txostena, 2020ko uztailaren 21ekoa, Lurraldearen Antolamenduaren Atalarena.\n–2020/373759 txostena, Herri-lanen eta Azpiegituren Zuzendaritza Nagusiarena.\n–2020039244 txostena, Aire Segurtasuneko Espainiako Agentziarena.\n3. 24 hilabeteko epea ematen da obrak egiteko.\n4. Instalazioak aurkeztutako proiektuari jarraikiz egin beharko dira, eta bat etorri beharko dute Goi tentsioko instalazio elektrikoetako baldintza teknikoei eta segurtasun bermeei buruzko erregelamendua eta haien jarraibide tekniko osagarriak (ITC-RAT 01 - 23) onesten dituen maiatzaren 9ko 337/2014 Errege Dekretuan eta Goi tentsioko linea elektrikoen baldintza teknikoei eta segurtasun bermeei buruzko erregelamendua onesten duen otsailaren 15eko 223/2008 Errege Dekretuan xedatuarekin.\n5. Behin proiektua gauzaturik, eskatzaileak zerbitzuan jartzearen akta eskatu beharko du. Eskaera horri erantsiko zaizkio aipatutako araudian ezarritako agiriak eta obra bukaerako ziurtagiria, teknikari fakultatibo eskudun batek sinatua.\n6. Aurretiazko administrazio baimena eta eraikitzeko administrazio baimena emanda ere, instalazioaren eskatzaileak lortu beharko ditu instalazioa gauzatzeko beharrezkoak diren emakida, lizentzia eta baimen guztiak, publikoak nahiz pribatuak, aplikatzekoak diren beste xedapen batzuekin bat.\n7. Ebazpen hau igortzea, behar diren ondorioak izan ditzan, Industria Antolamenduaren, Azpiegitura Energetikoen eta Meatzeen Zerbitzuari, Ingurumen Eraginaren Atalari, Lurralde Antolamenduko Atalari, Herri-lanen eta Azpiegituren Zuzendaritza Nagusiari.\n8. Ebazpen hau Nafarroako Aldizkari Ofizialean argitaratzea, orok jakin dezan.\n9. Ebazpen hau jakinaraztea Agrowind Navarra 2013 SLri, Ebroko Konfederazio Hidrografikoari eta Aire Segurtasuneko Espainiako Agentziari eta ohartaraztea ebazpenak ez duela administrazio bidea amaitzen eta haren aurka gora jotzeko errekurtsoa jartzen ahal dela, Garapen Ekonomiko eta Enpresarialeko kontseilariari zuzendua, jakinarazi eta biharamunetik hilabeteko epean. Hartan espediente zenbakia adierazi beharko da.\n10. Ebazpen hau Miranda Argako Udalari jakinaraztea, eta aditzera ematea honen kontra administrazioarekiko auzi-errekurtsoa jartzen ahal dela, eskumena duen ordena jurisdikzionalari zuzendua, honako hau jakinarazi eta biharamunetik hasita bi hilabeteko epean, alde batera utzi gabe Nafarroako Gobernuari aldez aurreko errekerimendua egin ahal izatea, Administrazioarekiko Auzien Jurisdikzioa arautzen duen uztailaren 13ko 29/1998 Legearen 44. artikuluan ezarritako moduan eta epean.\nIragarkiaren kodea: F2101373


Kimika Lehen Hezkuntzako Graduko ikasleentzat eta irakasleentzat :: denda :: Udako Euskal Unibertsitatea\nGero eta gizarte konplexuago eta globalizatuagoan bizi gara, etengabeko eraldaketan, gero eta konpetenteagoak diren pertsonak eskatzen dituena, jakiteko ez ezik, egiten jakiteko eta bizitzen jakiteko ere gai izan behar dutenak. Kimikak funtsezko papera betetzen du bizi-kalitatean. Herritarren alfabetizazio zientifikoa beharrezkoa da, kaudimenez jokatu ahal izateko eta modu adimentsuan jarduteko adinako gaitasuna duten pertsona arduratsuak prestatzeko. Horretarako, pentsamendu kritiko eta arduratsua funtsezkoa da, mundu bidezkoagoa eta iraunkorragoa sortzeko kolektiboki. Zientziaren didaktikaren alorrean, besteak beste, metodo aktiboak, parte-hartzaileak eta indagatzaileak, eredu mentalen bilakaera sortzen duen ikaskuntza, jarduera teorikoak eta esperimentalak integratzea eta aurretiko ezagueren bilakaera aipatzen dira. Ideia horiek aplikatuz, kimikarekin emozionatzeko, materiaren ezaugarriak lantzeko, ezaugarri berezien esanahiak ulertzeko, sistema homogeneoen eta heterogeneoen ezberdintasunak lantzeko, disoluzioak kuantifikatzeko, aldaketa kimikoak eta fisikoak bereizteko eta materiaren egitura eta aldaketak modu sinplean ulertzeko proposatzen da argitalpen hau. Kimikari buruzko oinarrizko eredua eraikitzen laguntzeko ideiak proposatzea da helburua.